
Cu  puteri  nouă! 


Cu  numărul  de  faţă  «  Revista  Teologică»  trece  în  anul  al 
şaselea  al  existenţei  sale. 

In  decursul  celor  cinci  ani  de  până  acum,  toate  silinţele 
noastre  le-am  pus  ca  să  contribuim  la  adâncirea  şi  înălţarea  con¬ 
ştiinţei  religioase  şi  morale  a  bisericei  noastre  celei  vii,  în  sensul 
evangheliei  Mântuitorului  nostru  Christos.  Convingerea  nestră¬ 
mutată  care  ne-a  călăuzit  în  scrisui  nostru  a  fost,  că  această 
sfântă  evanghelie  conţine  adevărul  dumnezeesc,  adevărul  deplin 
pentru  mântuirea  neamului  nostru  pe  pământ  şi  a  sufletelor  noastre 
în  cer. 

Această  adâncă  convingere  ne  va  însufleţi  în  lucrările  noastre 
şi  de  aici  înainte.  De  aceea,  ne  vom  înteţi  şi  mai  mult  puterile 
ca  să  facem  din  această  revistă  un  izvor  de  însufleţire  religioasă 
şi  morală,  de  care  avem  atât  de  mare  necesitate  mai  ales  între 
împrejurările  grele  de  astăzi  şi  fără  de  care  nu  se  poate  săvârşi 
nici  un  lucru  de  valoare  incontestabilă  în  vieaţă.  Ne  vom  sili  sa 
fim  cât  se  poate  de  folositori  cu  scrisul  nostru,  nu  numai  preo- 
ţi mei,  căreia  ne  adresăm  în  locul  prim,  ci  şi  intelectualilor  noştri 
dintre  mireni  şi  prin  aceasta  întregului  nostru  popor  credincios. 
Credinţa  noastră  creştinească  şi  biserica  care  păstrează  şi  pro- 
poveduieşte  această  credinţă,  este  cea  mai  mare  putere  în  stare 
să  ne  topească  patimile  omeneşti,  să  ne  nobiliteze  inimile,  să  ne 
înoiască  cugetele  şi  să  ne  înaiţe  sufletele  spre  acelaş  ideal  mare 
şi  sublim.  Această  credinţă,  cu  acordurile  ei  cereşti,  poate  să 
producă  acea  armonie  frumoasă  între  toţi  fiii  bisericei  şi  popo¬ 
rului  nostru,  de  care  avem  atâta  trebuinţă  mai  ales  astăzi. 

Noi  vom  aduce  în  casele  şi  în  sufletele  cetitorilor  noştri 
solia  acestor  bunuri  ideale,  cari  fac  vieaţa  omului  bună  şi  fru¬ 
moasă,  si  cari  sunt  cd&=d»»«Q£apărate  pentru  progresul  şi  cul- 

tura  unui  popor.  Ne  vom  strădui  să  facem  bunurile  şi  valorile 
vieţii  poporului  nostru,  pe  cari  biserica  noastră  strămoşească  le-a 
păstrat  prin  lupte  grele,  cât  se  poate  de  roditoare  pentru  gene¬ 
raţia  de  astăzi  şi  pentru  cele  viitoare !  Vom  îmbrăţişa  toate  pro¬ 
blemele  vieţii  noastre  religioase-bisericeşti  şi  ne  vom  spune  cu¬ 
vântul  de  laudă  pentru  lucrurile  bune  şi  de  osândă  pentru  cele 
rele.  Având  revista  noastră  un  oarecare  trecut  de  muncă  pozitivă, 
şi-a  câştigat  prin  aceasta  îndreptăţirea  morală  de  a  se  pronunţă 
cu  mai  multă  îndrăzneală  decât  până  acum  asupra  stărilor  din 
biserica  noastră. 

Păşim  la  lucru  în  această  direcţie  cu  puteri  nouă.  Numărul 
scriitorilor  grupaţi  în  jurul  acestei  reviste  s’a  înmulţit.  Scăderilor 
de  până  acum,  în  rândul  prim  în  ce  priveşte  apariţia  revistei,  le 
vom  pune  capăt.  Anul  în  care  întrăm,  va  fi  pentru  această  re¬ 
vistă:  un  an  nou. 

La  această  lucrare,  solicităm  din  nou  binevoitorul  sprijin  al 
preoţimei  şi  al  intelectualilor  noştri  dintre  mireni,  din  întreaga 
noastră  mitropolie.  Dr .  Nicolae  Bălan. 


CLERICI  ARDELENI  PEREGRINI  ÎN  RUSIA.1 

Din  Ardealul  nostru  cei  dintâi,  care  s’au  încumetat  a  face 
drumul  greu  şi  lung  până  în  Rusia,  au  fost  trei  călugări  din 
vechea  mănăstire  a  Prislopului.  Actele  ce  ni-sau  păstrat  ne  spun 
despre  ei  următoarele: 

In  23  Noemvrie  7137  (1638)  raportau  Voivozii  din  Putiolia, 
că  în  aceea  zi  au  sosit  acolo  din  spre  Litvania  trei  călugări,  cari 
supuşi  unui  interogatoriu  au  spus  că  sunt  din  Ţara  ungurească, 
din  Bălgrad,  mănăstirea  Prislopului  a  sfintei  de  viaţă  făcătoarei 
Treimi,  anume  ieromonahul  Teodosie,  ierodiaconu!  Ghedeon  şi 
monachu)  Mardarie.  I-a  trimis  Igumenul  Antonie  şi  tot  soborul 
fraţilor  din  aceea  mănăstire  spre  a  se  închină  Ţarului  şi  prea 
sfinţitului  Patriarh  al  Moscvei.  Au  plecat  din  Mănăstirea  lor 
«în  anul  acesta»,  în  Septembre  şi-au  făcut  drumul  preste  Ardeal 
şi  preste  ţara  leşească,  au  trecut  prin  Haliciu,  Rogatin,  Koreţ, 
Kiev,  Priluc  şi  din  Priluc  au  venit  în  Putiolia.  Veşti  de  cuprins 
politic  nu  ştiu  spune  ci  au  trei  scrisori,  una  a  Igumănului  Au- 
tonie,  a  doaua  dela  Arhiepiscopul  Ghenadie  scrise  amândouă 
—  cum  observă  Voivozii  —  cu  litere  ruseşti.  Dar  în  aceste 

1  Un  capitol  din  lucrarea:  Contribuţii  privitoare  la  relaţiile  bisericii  româneşti  cu 
Rusia.  2? 

scrisori  —  raportează  Voivozii  mai  departe  cu  adânc  respect  — 
nu-i  scris  nici  numele  Ţarului  şi  nici  a  Patriarhului  rusesc.  în¬ 
trebaţi,  că  de  ce  nu  le-au  numit  şi  numele,  călugării  au  răspuns 
că  la  ei  nu  le  ştie  nime  numele,  pentrucă  de  la  ei  până  acum 
n’a  mai  fost  nimenea  în  Moscva.  Voevozii  din  cauza  aceasta 
nu  au  îndrăznit  a  trimite  Ţarului  scrisorile  acelea  ci  numai  copia 
lor.  Scrisoarea  a  treia  ungurească  de  la  craiul  unguresc  nu  a 
putut-o  ceti  nimenea  în  Putiolia  şi  de  aceea  nici  aceasta  nu  au 
îndrăznit  a  o  trimite  Ţarului,  ci  le  păstrează  toate  trei  în  Pu¬ 
tiolia.  Pe  urmă  au  dat  călugărilor  poruncă  să  aştepte  ucazul 
Ţarului  în  Putiolia  provăzându-i  cu  toate.1 

Cele  două  scrisori  sunt  într’adevăr  de  la  Metropolitul  Ghe- 
nadie  şi  de  la  Igumenul  Antonie.  Ele  sau  păstrat  aşa  cum  le-au 
transcris  Voevozi  din  Putiolia. 

Metropolitul  Ghenadie  —  care  aici  se  intitulează  Arhiepis¬ 
copul  Bălgradului  şi  Vadului  şi  a  toată  ţara  Ardealului  —  spune 
«că  noi  în  toate  zilele  ne  aflăm  în  lipsuri  şi  strâmtorări  şi  în 
multe  năcazuri»,  de  aceea  au  ales  şi  trimis  fraţii  din  sfânta  mă¬ 
năstire  a  Prislopului,  unde  este  hramul  sf.  Treimi,  pe  cei  trei  că¬ 
lugări  să  ceară  milostenie  ca  să  poată  da  mănăstirea  un  tribut 
de  o  mie  de  galbeni  unor  domni  unguri  care  îi  datoreşte  de  30  de  ani. 
Acum  voind  să  clădească,  adecă  să  restaureze  mănăstirea  le-a 
dat  binecuvântarea  să  se  închine  Ţarului  milostiv.  In  schimbul 
milosteniei  ei  se  leagă  a  se  rugă,  zi  şi  noapte,  pentru  Ţarul 
până  când  va  stă  mănăstirea.2 

Acelaşi  este  şi  cuprinsul  scrisorii  Igumănului  Antonie,  care 
este  adresată  cătră  Patriarhul  rusesc.3 

In  Putiolia  cei  trei  călugări  s’au  odihnit  de  ostenelele  dru¬ 
mului  nutrind  de  sigur  speranţa  că  vor  putea  pătrunde  până  în 
Moscva  la  curtea  strălucită  a  Ţarului.  S’au  înşelat  însă.  Ţarul 
in  răspunsul  său  din  10  Ianuar  1629  (7137)  aproabâ  bănuiala 
Voivozilor,  cari  se  temeau  de  oarecare  «viclenie»  din  partea 
călugărilor  şi  dispune  a  se  da  în  Putiolia  drept  milostenie  iero¬ 
monahului  Teodosie  şepte  ruble,  ierodiaconului  Ghedeon  cinci 
ruble  şi  călugărului  Mardarie  patru  ruble  şi  a-i  întoarce  din  Pu- 

1  Acte  greceşti  7137  Nr.  2. 

5  Adnexe  III. 

8  Adnexe  II. 

tiolia  fiindcă  în  scrisorile  lor  nu-i  numit  apriat  numele  Maies¬ 
tăţilor  Lor.1 

Astfel  bieţii  călugări,  cart  nu  aveau  recomandaţii  —  ca  Grecii 
de  atunci  —  dela  Patriarhii  ecumenici,  ci  numai  dela  un  vlădică 
românesc  din  Ardeal  şi  dela  «craiul  unguresc;  pe  care  nu-1  în¬ 
ţelegea  nimenea,  s’au  întors  spre  casă  cu  gândul,  că  ar  fi  putut 
să  fie  şi  mai  bine.  Dacă  ar  fi  fost  sloboziţi  în  Moscva  ei  ar  fi 
adus  mănăstirii  încă  odată  atâta  milostenie  pentrucâ  ar  fi  primit 
tot  atâta  şi  de  la  Patriarhul  Filaret. 

In  15  Septemvire  1629  a  sosit  în  Putiolia,  «din  ţara  sârbească», 
din  mănăstirea  sf.  Nicolae,  din  ienopolea  Metropolitului  Longin 
însoţit  de  nepotul  său  Petru  2 *  precum  şi  de  trei  servitori  Mitru, 
Marcu  şi  Savin.  Metropolitul  a  spus  că  a  mai  fost  odată  în 
Rusia  în  anul  7132  (1624)  pe  când  eră  călugăr  în  mănăstirea 
Beocimelui.  De  Metropolit  l-a  sfinţit  Patriarhul  Chirii  al  Con- 
stantinopolului  în  anul  trecut  (7136  1628  —1629)  în  locul  Metro¬ 
politului  din  Ienopolea  Serghie ,s  care  i-a  fost  unchiu  şi  care  a 
murit.  Anul  trecut  a  plecat  spre  Rusia  peste  ţara  —  Româ¬ 
nească  prin  Polonia  şi  prin  Chiev  la  Putiolia.  Prin  Priluc  nu 
a  îndrăznit  să  treacă  fiindcă  a  auzit  că  acolo  ţin  prinşi  mulţi 
călugări  greci  şi  sârbi.  Veşti  nu  a  spus  nici  scrisori  nu  a  adus 
decât  numai  gramata  de  hirotonire  a  Patriarhului  Chirii. 

Voivozii  din  Putiolia  i-au  oprit  să  aştepte  acolo  ucazul  Ţa¬ 
rului  care  însă  a  poruncit  a  se  da  în  Putiolia  Metropolitului 
Longin  un  «soroc  de  soboli»  şi  20  ruble  în  bani,  Arhidia 
conului  Teofil  şi  Ia  fratele  Metropolitului  câte  6  ruble,  nepotului 
3  ruble,  şi  celor  3  servitori  câte  2  ruble. 

In  Moscva  nu  l-au  slobozit  pe  Metropolitul  Longin  fiindcă 
a  mai  fost  odată  în  Rusia  când  a  avut  prilej  să  vadă  ochii  Ţarului.4 

Dela  călugării  din  Prislop  şi  până  la  Mitropolitul  nostru 
Iorest  nu  mai  aflăm  în  Moscva  pe  nimenea,  de  la  noi.  Decepţia, 


1  Acte  greceşti  7137  Nr.  2. 

2  Acesta  e  tatăl  Metropolitului  Ardelean  Sava  Brancovici. 

8  Aici  e  evident  o  greşală,  ce  s’a  făcut  scriindu-se  Serghie  în  loc  de  Saya  despre 
care  ştiu  cu  siguranţă  că  a  fost  episcop  în  Ienopolea  până  spre  sfârşitul  anului  1627. 
Vezi  I.  Radovii.  Prilozi  za  istoryiu  Srba  a  Ugarski  1.  p.  19—20  (u  Novacu  Sadu  1908). 

1  Actele  greceşti  7137  Nr  42.  Dacă  sunt  adevărate  mărturisirile,  pe  cari  te-a 
făcut  Metropolitul  Longin  în  Putiolia  atunci  tabla  genealogică  a  Brancoviceştilor  se 
prezintă  în  formă  dată  de  mine  în  Neamul  Românesc  an.  111.  Nr.  33. 


care  au  îndurat-o  bieţii  călugări,  cum  şi  împrejurările  deosebite, 
în  care  se  află  biserica  noastră  atunci  nu  dădeau  de  sigur  răgaz 
clericilor  noştri  de  a  se  gândi  la  o  călătorie  aşa  de  lungă.  Chiar 
şi  Metropolitul  Iorest  nu  a  plecat  din  Ardeal  spre  Moscva,  ci 
din  Moldova  unde  se  adăpostea  în  mănăstirea  Putnei. 

In  28  Iulie  1645  eră  el  în  Putiolia  cu  un  călugăr  German 
şi  cu  nepotul  său  Jurca.  Spunea  catră  Voevozii  din  Putiolia,  că 
are  scrisori  dela  patru  mitropoliţi  moldoveni  şi  dela  patru  igu- 
meni,  precum  şi  dela  Domnul  Moldovei  Vasile  cătră  Ţarul  Mihail 
Feodorovici,  tatăl  Ţarului  Alexie  Mihailovici.  Cu  astfel  de  reco¬ 
mandaţii  fireşte  că  a  fost  slobozit  Mitropolitul  Iorest  în  2  August 
spre  Moscva.  In  24  August  s’a  prezentat  în  biroul  ambasa¬ 
dorilor,  unde  a  predat  cele  două  scrisori  amintite,  şi  a  spus  că, 
el  a  fost  Mitropolit  în  Ţara  ungurească  în  Bâlgrad  şi  din  cetatea 
aceea  l-au  alungat  Ungurii  pentru  credinţa  pravoslavnică  şi  creş¬ 
tinească  şi  i-au  pricinuit  multe  năcazuri.  A  venit  pe  urmă  în 
Moldova  la  Vasile  Vodă  împreună  cu  nepotul  său  şi  Vasile  Vodă 
l’a  oprit  în  mănăstirea  Putnei  unde  acum  sunt  30  de  fraţi.  De 
aici  a  plecat  să  se  închine  Maiestăţii  Sale  Ţarului  din  Moscva.»1 
Scrisoarea  Mitropolitului  şi  a  Episcopilor  din  Moldova  a  fost 
copiată  şi  publicată  odată  de  Muraviev, 2  însă  nu  aşa  cum  se 
află  ea  în  Arhiva  din  Moscva,  ci  într’o  limbă  mai  modernă  şi 
cu  omiterea  unor  părţi,  cari  savantului  rus  î-se  păreau  a  fi  de 
prisos,  cari  însă  de  fapt  pentru  noi  sunt  de  cea  mai  mare  impor¬ 
tanţă.  3  In  forma  ei  de  acum  această  scrisoare  este  unul  din  cele 
mai  preţioase  documente,  ce  le  avem  din  veacul  XVII  din  epoca 
prigonirilor  calvine.  Ce-i  drept  scrisoarea  aceasta  nu  ni  s’a  păstrat 
în  original  ci  numai  într’o  transcriere  contimporană,  care  s’a  făcut 
în  biroul  ambasadei  din  Moscva.  De  aceea  s’a  putut  face  la 
transcriere  o  greşală,  când  s’a  spus  că  Iorest  a  suferit  pentrucă 
nu  a  voit  să  se  convertească  la  luteranism  în  loc  de  calvinism. 
Traducătorul  din  Moscva  nu  prea  făcea  deosebire  între  luterani 
şi  calvini.  .Dacă  mai  departe  în  acelaşi  document  ni-se  spune, 
că  Ciulai  George  « popa  cel  mare»,  a  clevetit  pe  Iorest,  sub  popa 

'  actele  greceşti  7133  Nr.  43. 

-  o.  c.  A.  II.  p.  347  şi  urm. 

3  Sc  spune  apriat,  că  la  judecata  lui  Iorest  «s’au  adus  martori  mincinoşi»  de  unde 
se  vede  că  ierarhii  moldoveni  erau  deplin  informaţi  despre  modul,  cum  a  fost  depus 
Mitropolitul  Iorest. 

cei  mare  al  craiului  avem  să  înţelegem  de  sigur  cu  Dl  Iorga 1 
pe  predicatorul  dela  Curtea  lui  Rakoczi,  care  atunci  de  fapt,  eră 
Ciulai  şi  nu  pe  superintendentul  calvin  cum  ar  vrea  să  creadă 
regretatul  canonic  Bunea. 2  Oricum  însă  prin  documentul  de  faţă  8 
se  şterge  urîta  bănuială,  ce  s’a  adus  acestui  Mitropolit  «care  nu 
putea  fi  un  stricat  şi  un  netrebnic»,  odată  ce  întreg  clerul  mol¬ 
dovenesc  din  acel  timp  îi  luă  în  scris  apărarea  cum  cu  dreptate 
observă  Dl  Iorga,  Şi  Vasile  Lupu  numeşte  pe  «preacinstitul»  Iorest 
călugăr  dreptcredincios  şi  întru  toate  credincios . 4 

Iorest  a  fost  primit  în  audienţă  de  Ţarul  în  26  August,  când 
i-a  prezentat  moaştele  sf.  Dumitru  din  Tesalonichi.  A  primit  dela 
Ţarul  darurile  obişnuite  adecă  o  cupă  de  argint  aurită  cu  aco- 
peremânt,  12  «arşine»»  de  «camoliă»  un  soroc  de  soboli,  iar  în 
bani  30  de  ruble.  El  a  mai  stat  in  Moscva  până  toamna  târziu 
căci  în  5  Octomvrie  a  aşternut  Ţarului  o  petiţie,  în  care  spune 
că  finid  aşezat  în  palatul  ambasadorilor,  chilia  lui  e  rece  din  pricina 
timpului  târziu  de  toamnă  şi  de  aceea  roagă  se  i-se  dea  şi  lui 
ca  şi  celorlalţi  Mitropoliţi  şi  Arhiepiscopi  ce  au  mai  fost  în 
Moscva  lemne  de  încălzit,  in  altă  petiţie  cere  să  i-se  îngăduie  a 
se  închină  în  Lavra  sf.  Gheorghe,  împreună  cu  călugărul  German 
şi  cu  nepotul  său  ceeace  i-s’a  permis  prin  ucazul  din  9  Oct.  al 
aceluiaş  an. 5 

Când  a  plecat  Mitropolitul  Iorest  din  Moscva  nu  se  află 
însemnat. 

O  interesantă  figură  este  pentru  noi  şi  Metropolitul  Sofronie 
despre  care  s’a  însemnat,  că-i  din  ţara  sârbească  din  Mănăstirea 
cu  hramul  Intrării.  A  sosit  în  Putiolia  în  29  Octomvrie  1651 
împreună  cu  un  călugăr  Axentie,  cu  un  diacon  Mihail  şi  cu  fratele 
său  Toma  Ivanov  şi  cu  servitorul  Micalaica.  In  24  Noemvrie 
—  în  urma  ucazului  împărătesc  —  a  fost  slobozit  spre  Moscva 
iar  în  26  Decemvrie  l-a  primit  Ţarul  în  audienţă,  cu  care  ocazie 
a  primit  darurile  obişnuite. 8 

Intr’o  petiţiune  se  numeşte  Sofronie  «Metropolitul»  cetăţii 
Lipova  —  Giulacu  sediul  în  mănăstirea  Hodoşului,  unde  este  hramul 

1  N.  Iorga.  Istoria  bisericei  româneşti  1.  p.  324. 

2  Dr.  A.  Bunea.  Vechile  Episcopii  p.  94. 

3  adnexe  XIX. 

4  adnexe  XX. 

f  Actele  greceşti  7153  Nr.  43. 

6  Actele  greceşti  7160  act  29. 

Intrării  preasf intei  Născătoare  de  Dumnezeu.  Aceasta  petiţiune 
a  fost  scrisă  în  biroul  Ambasadorilor  şi  poate  spre  a-i  lămuri  pe 
Ruşi  Sofronie  şi-a  fixat  oraşele,  care  se  află  în  eparhia  sa.  Scaunul 
îi  va  fi  fost  ori  în  Lipova,  unde  mai  ştiu  şi  alţi  episcopi 1  ori 
în  mănăstirea  Hodoşului. 

Metropolitul  Sofronie  spune 2  că  a  venit  la  Moscva  să  ciară 
milostenia  pentru  sine  şi  zidirea  şi  înoirea  mănăstirii,  căci  atât 
mănăstirea  cât  şi  biserica  şi  celelalte  zidiri  ale  mănăstirii  şi  bise¬ 
ricii  s’au  învechit  şi  trăind  ei  între  Turci  nu  se  pot  îndreptă  decât 
numai  la  Ţarul  drept. 

Intr’altă  petiţiune  cere  Sofronie  în  loc  de  odăjdii  bisericeşti 
de  cari  are  lipsă,  ajutor  bănesc,  cum  şi  cărţile  următoare:  Evan¬ 
ghelia  pentru  pristol,  Apostolul,  Evanghelia  cu  tâlc,  Psaltirea  cu 
tâlc,  Octoihul,  Triodul,  Mineile,  Jitiile  preacuviosului  Serghie  şi 
a  lui  Efrem  Şirul.  La  astfel  de  petiţii  diecii  din  birou  de  regulă 
adaugau  spre  orientare  observări,  cine  şi  când  şi  în  ce  preţ  a 
mai  primit  astfel  de  daruri. 

La  petiţiunea  aceasta  a  lui  Sofronie  e  însemnat  că  în  acelaşi 
an  a  primit  cărţi  bisericeşti  pentru  mănăstirea  Sucevii  călugării 
Alimpiu  şi  Iona,  anume:  Evanghelia,  Apostolul,  Psaltirea,  Octoihul, 
Mineiui,  Triodul,  Prologurile,  Slujelnicul  (Liturghier)  toate  în  preţ 
de  43  ruble  şi  25  de  alţini. 

Se  înţelege  că  şi  rugarea  Iui  Sofronie  a  fost  ascultată  şi 
conform  ucazului  ce  le-a  dat  Ţarul  în  23  Februar  1652  a  primit 
pentru  odăjdii  35  de  ruble,  iar  din  cărţi  is’au  dat  următoarele: 
Evanghelia  pentru  pristol  îmbrăcată  în  catifea  neagră  în  preţ  de 
5  ruble  şi  4  grivenici :  Evanghelia  cu  tâlc  pentru  toate  zilele  în  preţ 
de  3  ruble,  Apostolul  90  de  altini,  Psaltirea  3  ruble,  Octoihul  2 
ruble  şi  jumătate,  Triodul  postului  şi  cel  înflorit  6  ruble:  12 
Mineie  în  preţ  de  16  ruble,  Jiţiile  preacuviosului  Serghie  din 
Radone  o  rublă  şi  10  alţini,  Efrem  Şirul  2  ruble.  In  actul  prin 
care  recunoaşte  că  a  primit  aceste  cărţi  a  subscris  el  cu  cuvintele : 
*dania  Domniască  şi  cărţile  le-am  primit  şi  am  pus  mâna».3 

1  In  Lipova  a  fost  episcop  Sava  la  1607  quarundam  eccelesiarum  Rascianorum  et 
Walachormn.  Urmaşul  lui  Longin  amintit  mai  sus  fiind-câ  avea  posesiuni  în  luăn,  ca 
şi  Sava,  s’a  mutat  acolo.  Sofronie  însă  e  din  nou  în  Lipova,  ca  şi  urmaşul  său  Ştefan 
care  se  aminteşte  în  1664  1a  1.  Radovic:  Grof  G.  Brankovic:  U.  Beogradu  1911  p.  773. 

*  Adnexe  XXII. 

3  Actele  qrec.  316  Oct.  2Q. 

Peste  zece  ani  14  Octomvrie  1662  a  sosit  la  Moscva  «Me- 
tropolitul»  Teodosie  din  Vârşeţ  împreună  cu  arhimandritul  Ni- 
codim,  cu  arhidiaconul  Arsenie  şi  cu  diaconul  Martine.  Aceşti 
trei  din  urmă  erau  din  mănăstirea  bănăţiană  a  Vodiţei,  cu  hramul 
Adormirii  preacuratei  Născătoare  de  Dumnezeu.  Spuneau  într’o 
petiţie  că  mănăstirea  lor  se  află  în  drumul,  pe  care,  a  trecut  în 
răsboaiele  din  urmă  armata  turcească  înpotriva  Ungariei.  Cu 
acest  prilej  au  prăpădit  şi  pustiit  biserica  şi  Paşa  Turcilor  a  mai 
pus  şi  un  tribut  mare  asupra  mănăstirii.  Au  fost  siliţi  de  aceea 
a  pune  în  zălog  la  Jidovi  vasele  bisericeşti  iar  acum  nu  au  cu 
ce  să  le  cumpere.  Ţarul  Ie-a  dat  drept  milostenie  pentru  mă¬ 
năstire  350  ruble,  cu  care  sumă  arhimandritul  Nicodim  şi  soţii 
săi  călugări  s’au  întors  în  curând  acasă.1  In  1667  a  venit  arhi¬ 
mandritul  Nicodim  din  nou  la  Moscva  şi  a  primit  milostenie 
pentru  mănăstirea  Vodiţa  50  de  ruble  (60). 

Dr.  Silviu  Dragomir. 


O  SCRISOARE  A  MITROPOLITULUI  SÂRBESC  STE 
FAN  STRATIMIROVICI  CĂTRÂ  ROMÂNII  ORTODOCŞI 

DIN  FĂGĂRAŞ. 

—  (2-S:  IF’e'ir-r.a.ric  1797)  — 

comunicată  de  Dr.  !.  Ltipaş. 

După  moartea  episcopului  Gherasim  Adamovici,  întâmplată 
în  13  Aprilie  1796,  nu  erau  prospecte  pentru  o  întregire  mai 
apropiată  a  scaunului  episcopesc  vacant.  între  cele  dintâi  co¬ 
munităţi  ale  Românilor  ortodocşi,  cari  au  crezut  că  cerând  aju¬ 
torul  Mitropolitului  sârbesc,  vor  putea  să  accelereze  realizarea 
dorinţei  lor  de  a-şi  avea  iarăş  un  episcop  propriu,  găsim  de  astă- 
datâ  pe  Făgărăşeni.  Şi  pentruce  tocmai  pe  ei?  Probabil,  fiindcă 
vor  fi  fost  îndemnaţi  de  compatriotul  lor  Nicolae  (Nestor)  ioa- 
novici, 2  care  ajungând  ia  1791  protejatul  lui  Stratimirovici,  va  fi 

1  Vezi  articolul  lui  N.  Kaptteren.  Venirea  în  Moscva  pentru  milă  a  ierarhilor 
sârbi  din  diferite  eparhii-mănăstiri  sârbeşti  în  secoi.  XVII  şi  la  începutul  seci.  XVII. 
în  Prihavleniak  izdaniu  tevorenii  sviatich  otcev  t.  48.  p.  543  şi  urm.  Mai  pe  larg  la  Şt. 
Dimitrievîci  Relaţiile  Patriarhilor  din  Ped  cu  Rusia  veacul  XVII  în  (sârbeşte)  în  glas 
LVII  p-  271  şi  urm.  Aici  e  vorba  neapărat  de  mănăstirea  românească  a  Vodiţei  lângă 
Mehadia  de  astăzi.  Vezi  G.  Popovici  Istoria  Românilor  bănăţeni  p.  226. 

'•  Dr.  I.  Lupaş:  «Câteva  ştiri  despre  Nestor  foanovici,  fost  episcop  al  Aradului » 
(1829— -1830)  în  «Tribuna»  din  19  Decemvrie  1911. 

terminat  până  la  1797  seminarul  din  Carloviţ  şi  se  va  fi  călu¬ 
gărit.  Sau  şi  dacă  nu  îi  va  fi  îndemnat  Ioanovici,  se  vor  fi 
gândit  ei,  că  ar  fi  potrivit  să  roage  pe  Stratimirovici,  ca  să  in¬ 
tervină  în  favorul  Românilor  ortodocşi  din  Ardeal.  Făgărăşenii 
adresează  în  acest  înţeles,  la  24  Ianuarie  1797,  o  petiţie  cătră 
Stratimirovici,  care  le  răspunde  în  24  Febr.  acelaş  an  prin  scri¬ 
soarea,  ce  se  reproduce  acî,  atât  în  originalul  latinesc,  cât  şi  în 
traducerea  românească  contemporană,  ceva  cam  încâlcită  şi  de¬ 
fectuoasă,  dar  totuş  lesne  de  înţeles.  îndemnul  dat  de  Stratimi¬ 
rovici  în  această  scrisoare,  ca  să  mai  solicite  şi  alte  comunităţi 
ortodoxe  numirea  episcopului  dorit,  pare  a-1  fi  urmat  la  1802  şi 
protopopul  Gheorghe  Haines  cu  câţiva  preoţi  din  părţile  Braşo¬ 
vului,  dar  tot  numai  cu  acelaş  rezultat  ca  şi  Făgărăşenii  la  1797. 

Orthodoxa  Comtnunitas, 

Pilii  mihi  in  Spiritu  Sancto  dilectissimil 

Litteras  Vestras  sub  24  praeteritî  mensis  ad  me  exaratas 
tanto  majori  cum  solatio  legi,  quanţo  ex  iisdem  non  solum  te- 
statam  prioribus  occasionibus  in  Religione  nostra  orthodoxa  con- 
stantiam  Vestram,  sed  et  indefessum  in  ejusdem  continuatione 
ac  iliibata  conservatione  zelum  sat  superque  dicere  firmiterque 
sperare  potui,  vos  in  posterum  quoque  nil  penitus  internissuros, 
quod  ad  verum  Divinae  Gloriae  cultum  debitamque  Religionis 
nostrae  vîtae  atque  orthodoxae  observantiam  pertinebit.  Zelus 
hic  ac  debita  in  Religione  constantia  vestra  eo  etiam  laudabilior 
mihique  solatior  est  quod  ad  majorem  huius  promotionem,  et 
curarum  hac  in  parte  vestrarum  necessariam  relevationem  summo 
Pastore  tanquam.  desiderato  ad  sustinendum  et  promovendum 
Religionis  cultum  fulcro  quantocyus  provideri  ac  consolări  ardenţi 
animo  desideratis.  Quem  admodum  proinde  pium  hoc  in  puncto 
desiderium  Vestrum  inter  praecipuas  obliga tionis  meae  curas 
colloco,  ita  circa  singularem  hanc  intentionem  Vestram  primo 
tempore  explendam,  ea  sum  acturus,  quae  et  vestris  et  meis  votis 
responsura  esse  videbuntur.  Fatigia  enim  omnesque  conatus  mei 
ad  promovendum  Religionis  nostrae  orthodoxae  Cultum  ten- 
dentes  promti  inter  suavissima  onera  mea  reputo,  ita  certe  opto, 
ut  non  solum  vos,  sed  et  ceterae  Comunitates  atque  omnes  iis 
quibus  summe  interest  proximius  Pastorem  Ecclesiae  aquirere, 
de  eodem  adipiscendo  eum  quem  vos  adhiberent  zelum,  meque 
ita  plene  edocerent  conservandae  ac  tuer.dae  Religionis  specimina 
quovis  tempore,  omnibusque  occasionibus  exhibendo,  quod  neque 

Deum  et  Religionem  Suam  Orthodoxam  cordi  cumprimis  quasi 
inîixam  teneant. 

Interea  autem  uăque  quo  neque  Salutaris  intentio  Vestra 
debitum  finem  sortiatur,  eo  praecipue  intenti  sitis,  ut  nil  a  vobis 
quod  ad  pacem  ac  tranquilitatem  mutuamque  concordiam  pertinet, 
desiderari  patiamini,  constanţi  mente  id  semper  revolventes,  omnem 
et  singulum  Dei  voluntatem  adimplere,  qui  jussa  et  voluntatem 
superioritatis  suae  exequitur,  quia  potestas  omnis  a  Deo  est: 
Itaque  tam  spiritualibus  quam  secularibus  vestris  jurisdictionibus 
quovis  tempore  ac  occasione  promptum  obsequendi  studium  ita 
semper  exhibebitis,  ut  merito  diei  possit,  vos  et  de  constanţi 
Religionis  conservatione,  et  Regis  ac  Reipublicae  emolumento  ut 
veros  subditos  verosque  orthodoxae  Religionis  christianos  decet, 
vei  maxime  sollicitos  esse.  Cui  in  reliquo  Archi-Eppali  et  pa¬ 
terna  benedictione  vobis  cordicitus  impertita  speciali  erga  vos 
cum  propensione  maneo 

Orthodoxae  Communitatis. 

Dalyae  die  24  Febr.  1797. 

optime  addictus: 

Stephanus  Stratimirovics  m.  p. 

Traducerea  contemporană  a  acestei  scrisori  este  următoarea : 

Pravoslavnică  Obşte!  Fii  ai  mei  în  Duhul  Sfânt  prea  iubiţi! 
Scrisoarea  voastră  din  24  a  lunii  trecute  mie  trimisă  cu  atâta 
mai  mare  bucurie  o  am  cetit,  cu  cât  mai  vârtos  dintr’ânsa  am 
înţeles  nu  numai  a  voastră  între  prilejurile  cele  mai  din  nainte 
întemeiată  statornicie  în  pravoslavnică  noastră  credinţă,  ci  şi  ne¬ 
curmată  întră  aceeaşi  urmare  sau  curată  păzire  a  doririi  inimii 
voastre  pre  destul  şi  foarte  bine  am  putut  pricepe.  Voi  dară 
iubiţilor  şi  de  aci  înainte  nimic  de  celea  ce  se  ţin  de  adevărată 
iubirea  Dumnezeeştii  Măriri  şi  păzirea  cuviincioasă  legii  noastre 
Pravoslavnice  să  nu  vă  depărtaţi. 

Dorirea  aceasta  a  inimii  voastre  şi  cuviincioasă  statornicie 
în  adevărată  credinţă  cu  atâta  vrednică  de  mai  mare  laudă  şi 
mie  de  nespusă  bucurie  îmi  este,  cu  cât  pentru  maimare  vrednicia 
aceştii,  şi  a  purtării  voastre  de  grije  din  partea  aceasta  pentru 
trebuincioasa  uşurare  de  râvna  inimii  poftiţi,  ca  cât  mai  curând 
să  vi  se  rânduiască  un  Păstor  ca  acela  după  cum  se  şi  cuvine, 
de  care  să  vă  puteţi  bucură,  care  ca  cu  un  stâlp  să  sprijinească 
şi  să  mărească  cinstea  cea  Dumnezească  a  legii.  Cuvioasă  dară 
poftă  voastră  între  cele  mai  cu  diadinsul  şi  mai  mari  griji  a  da¬ 
toriei  mele  o  pui.  Insă  într’acest  chip  scoposul  cererii  voastre 
în  pripă  a-i  împlini  mă  voi  sârgui,  ca  pofta  voastră  cu  a  mea 
întocmâ  să  se  potrivească.  Osteneala  dară  şi  toată  sârguinţa 
mea,  care  spre  întemeierea  cinstii  cei  Dumnezeeşti  a  legii  noastre 

Pravoslavnice  atârnă,  precum  între  prea  necovârşitele  greutăţi  le 
gândesc,  aşa  cu  adevărat  poftesc,  ca  nu  numai  voi,  ci  şi  celelalte 
obşti  şi  aşişderea  tuturor  acelora,  cărora  li  se  cuvine  cât  mai 
curând  păstor  bisericii  a  dobândi,  despre  aceeaşi  sârguinţă  pentru 
dorirea  şi  pofta  inimii  voastre,  ar  trebui  să  vă  aibă  spre  pildă 
şi  mie  deplin  să  arete,  cumcă  de  pururea  şi  întru  toate  prilejurile 
păzesc  şi  apără  legea  sa  cea  Pravoslavnică  întru  inima  sa  nevă¬ 
tămată  o  ţin. 

Pănă  ce  dară  spăsitorul  vostru  cuget  şi  poftirea  inimii  voastre 
deplin  sfârşit  va  dobândi,  aceasta  mai  cu  deadinsu!  să  luaţi  aminte, 
ca  nimic  ce  atârnă  spre  pacea,  odihna  şi  împrumutata  voastră 
înţelegere  să  nu  se  întâmple  între  voi  împărecheri,  ci  ca  statornică 
aceasta  totdeauna  să  socotiţi,  ca  fieştecare  voia  lui  Dumnezeu 
să  o  împlinească,  care  poruncile  şi  voia  celor  mai  mari  le  păzesc, 
pentrucă  toată  puterea  dela  Dumnezeu  este;  drept  aceea  în  toată 
vremea  şi  prilejul  va  fi  purtarea  voastră  de  grije,  ca  atât  Du¬ 
hovniceştilor,  cât  şi  Mireneştilor  voastre  stăpâniri  să  fiţi  supuşi 
şi  ascultători,  ca  fieştecare  să  cuvinteze,  cumcă  voi  nu  numai 
despre  statornicia  legii,  ci  şi  pentru  folosul  împăratului  şi  a  binelui 
de  obşte  purtare  de  grije  aveţi,  precum  adevăraţilor  şi  pravos¬ 
lavnicilor  creştini  se  cuvine.  Pe  lângă  care  Arhiepiscopească  şi 
Părintească  Blagoslovenie  Vouă  din  toată  inima  trimitem,  cu 
deosebită  spre  voi  dragoste  rămâind  Al  Pravoslavnicii  Obşte 
Dalea  24  Febr.  1797  a  tot  binele  poftitor. 


„ORGANIZAREA  BISERICII  ORIENTALE  NAŢIONALE 

MAGHIARE'. 

—  Cum  privesc  alţii  chestiunea  bisericii  ortodoxe  maghiare.1  — 

Vom  spicui  din  broşura  unui  bărbat  sus  pus  în  vieaţa  sta¬ 
tului  nostru,  pentru  a  ne  convinge  cum  este  privită,  cel  puţin  în 
o  parte  a  sferelor  mai  înalte  ale  vieţii  de  stat,  ideia  de  a  orga¬ 
niza  o  biserică  ortodoxă  maghiară  proprie. 

Chestiunea  aceasta  ne  priveşte  şi  pe  noi.  Românii  ortodocşi, 
nu  numai  pentru  interesul  general,  că  se  proiectează  organizarea 
unei  nouă  biserici  în  concertul  celorlalte  biserici  particulare-na- 
ţionale,  cari  constituesc  unitatea  dogmatică  şi  canonică  a  bisericii 
ortodoxe,  ci  şi  pentru  motivul  special,  că  acea  biserică  nouă  ar 
fi  să  se  organizeze  în  nemijlocita  noastră  apropiere  teritorială, 
ici-colo  însă  chiar  şi  prin  încrucişarea  geografică  cu  teritorul  bi¬ 
sericii  noastre  ortodoxe  române. 

1  ln  expunerea  de  faţă  luăm  de  bază  broşura:  -A  keleti  vallăsu  magvar  nemzeti 
egykâz  szervezfse»,  scrisă  de  Dr.  Sigismund  Rciner,  secretar  ministerial  lângă  ministrul 
prezident  ungar.  Budapesta  1907. 

I. 


Să  prindem,  întâi  de  toate  firul  istoric  al  chestiunei. 

Amintitul  autor  este  de  părerea,  că  creştinismul  răsăritean 
a  pătruns  printre  Maghiari  deja  de  pe  la  950,  când  în  special 
pentru  Ardeal,  a  fost  «adus»  din  Constantinopol  călugărul  Hye- 
rotheus,  devenit  mai  apoi  episcop  al  Turkiei  (cum  se  zicea  pe 
atunci  Ungariei),  aşa  că  pe  timpul  regelui  Ştefan  1.  creştinismul 
răsăritean  a  putut  fi  foarte  lăţit  în  Ardeal  (pag.  32). 

Pornirea  lui  Ştefan  contra  Ardealului  este  explicată  prin  ten- 
denţa  de  a  suprimă  creştinismul  răsăritean  din  Ardeal  şi  tot  astfel 
reacţiunea  Ardealului,  după  moartea  regelui,  denotă  mai  ales  (?), 
că  «Grecii  nici  odată  nu  au  încetat  cu  planurile  lor  politice  în¬ 
dreptate  asupra  Ungariei»  (pag.  33). 

In  Ardeal  face  ordine  de  abia  Ladislau  cel  Sfânt,  care  i-a 
aşezat  în  Ardeal  pe  Săcui  pentru  apărarea  acestui  teritor. 

Numitul  autor  încă’şi  întemeiază  ipoteza  existenţei  Maghia¬ 
rilor  greco-orientali  pe  existenţa  mănăstirilor  greceşti  din  regatul 
ungar,  dar  află  «de  prisos»,  ba  chiar  şi  de  «imposibil»  a  dovedi 
ce  s’a  făcut  din  acei  Maghiari :  s’au  contopit  ei  oare  cu  Românii, 
ori  au  trecut  la  creştinismul  apusean,  ori  că  o  parte  din  ei  a 
rămas  în  credinţa  şi  în  limba  lor  veche? 

Fără  a  căută  să  adaugă  ceva  la  pretinsa  temelie  istorică, 
care  ar  trebui  să  fie  punctul  de  mânecare  al  chestiunei,  autorul 
se  mărgineşte  a  spune,  că  şi  cei  peste  200,000  Maghiari  greco- 
catolici,  cari  «în  cea  mai  mare  parte  a  lor»  sunt  Maghiari  de 
origine  veche,  încă  au  aparţinut  înainte  de  unire,  legii  ortodoxe 
(pag.  34). 


II. 


In  conştiinţa,  prea  evidentă,  dar  puţin  mărturisită  de  autorul 
indicat,  a  temeiului  istoric,  dânsul  caută  să  pună  chestiunei  or¬ 
ganizării  bisericei  ortodoxe  maghiare  o  temelie  reală,  sprijinin- 
du-se  pe  date  statistice.  Ultima  statistică  generală  —  e  vorba  de 
statistica  dela  1900  —  a  ţării  adecă  arată,  că  la  1900  s’au  aflat 
31,833  Maghiari  ortodocşi  (pag.  28),  cari  «în  cea  mai  mare  parte  a  lor 
au  fost  pururea  Maghiari»,  ....dar  se  vor  află  între  dânşii  şi  Români 
maghiarizaţi,  ceeace  însă  este  un  fenomen  îmbucurător,  şi  chiar 
e  de  dorit,  ca  Românii  şi  alte  naţionalităţi  din  patrie  să  fie  câş¬ 
tigaţi  pe  partea  maghiarimei  (magyarsâg)  prin  maghiarizare» 
(pag.  30). 

Autorul  însă  are  o  mare  durere,  pe  care  şi-o  spune  în  ca¬ 
pitolul  VII  (pag.  35 — 50).  Ne  vom  ocupă  şi  noi  de  ea  fixându-o 
mai  deaproape,  fiindcă  şi  pe  noi  ne  priveşte. 

întâi  de  toate  se  plânge  de  « valahizarea »  Maghiarilor  greco- 
orientali,  pe  care  are  pretenţia  de  a  o  prezentă  în  cifre  statistice. 


13  — 


Nu  mai  puţin  adecă,  de  288  comune  s’ar  fi  valahizat,  de  50  ani 
încoace,  în  comitatele  ardelene,  cu  deosebire  în  comitatul  Trei- 
scaune  şi  în  al  Murăş-Turdei  (pag.  36). 

Ca  caz  concret  aduce  comuna  Ido 'on  1  din  comitatul  Treiscaune,  care 
la  conscripţia  generală  din  1890  a  avut  26  „Valahi",  iar  la  1900  a  avut  deja 
167  „Valahi",  pe  când  Maghiarii  ortodocşi  s’au  redus  dela  658  la  516  (p.  37). 

Astfel  sc  „valahizeazâ"  şi  comuna  Bikfalva  -  unde  la  1890  nu  eră  nici 
un  „Valah"  lângă  cei  133  Maghiari  ortodocşi,  pe  când  la  1900  se  află  acolo 
19  „Valahi"  (pag.  37). 

în  comitatul  Odorheiu,  în  comuna.  Szâldobos  3  nu  eră  la  1890  nici  ua 
„Valah"  între  cei  121  Maghiari  ortodocşi,  la  1900  însă  sunt  de-abiâ  102  Ma¬ 
ghiari  ortodocşi,  sunt  însă  şi  37  „Valahi"  (pag.  37). 

Vine  la  rând  a  doua  durere  mare  a  autorului:  insaş  statistica  Maghia¬ 
rilor  ortodocşi  încă  nu  se  face  cum  se  cuvine. 

Maghiarii  ortodocşi  din  Ardeal,  nea  vând  ca  Românii  orientali  o  bise¬ 
rică  naţională,  „au  fost  siliţi  să  se  refugieze  sub  scutul  bisericii  naţionale 
valahe"  şi  astfel  s’au  considerat  pe  sine  de  „Valahi"  (p.  38). 

Astfel  au  ajuns  Maghiarii  ortodocşi  să  fie  trecuţi  în  statistice  ca  „Valahi". 

„în  acele  părţi  ale  ţării,  unde  Locuesc  Sârbi,  aşa  se  vede  că  Maghiarii 
greco-orientali  totuş  nu  s’au  lăsat,  ca  pe  ei  să-i  considere  eventual  de  Va¬ 
lahi  (ilven  nemzetisăgueknek),  de  aceea  pe  cetăţenii  maghiari  de  baştină, 
cari  ţineau  legea  orientală,  datele  statistice  din  1890  i-a  socotit  de  altceva 
(„egyebek"). 

Ca  urmare,  statistica  dela  1900  conţine  multe  schimbări  corecte  şi  de 
valoare"  (p.  39). 

Pentru  a  dovedi  aceasta  —  să-i  zicem  —  malversaţiune  a  statisticelor, 
autorul  ne  produce  şi  nişte  cazuri  concrete,  din  cari  reproducem  o  seamă 
şi  noi. 

înainte  de  a  le  cită,  fixăm,  că  o  seamă  din  ele  se  referă  la  teritorii, 
pe  unde  s’au  aflat  resfiraţi  şi  Sârbi,  iar  celelalte  cazuri  se  refer  la  localităţi 
dela  periferia  românismului  sau  chiar  de  pe  teritorii  compact  româneşti. 

în  comuna  Kolked  din  comitatul  Baranya,  la  1890  erau  55  gr.-orien- 
tali,  din  cari  1  s’a  declarat  la  conscripţie  ca  Sârb,  iar  54  de  „altceva". 
„Aceasta  —  dc  aceea,  fiindcă  aceşti  55  Maghiari  (?)  se  ţineau  de  religia 
ortodoxo-orientaiă".  în  statistica  din  1900  însă.  „foarte  corect"  (zice  autorul) 
„greşala  aceasta  (de  a  fi  admis  deosebirea  51  -|-  1  din  statistica  dela  1890) 
s’a  cores  aşa,  că  pe  cei  oo  de  altă  naţionalitate  (ogyeb)  dimpreună  cu  membrii 
familiari  aduşi  în  mod  natural,  i-au  trecut  în  statistică,  în  total  85,  ca  Ma¬ 
ghiari  de  religia  orientală". 

1  însemnăm  şi  numirile  româneşti,  după  « Dicţionarul  de  localităţi *  al  dnilor  S. 
Moldovan  şi  N.  Togan.  în  cazul  de  faţă  e  vorba  de  parohia  ort.  română  Bctini. 

-  Bicfalău:  filie  a  parohiei  române  ort.  din  Lisneu,  şi  a  celei  unite  tot  din  Lisneu. 

5  Săldăbuş,  filie  a  parohiei  ort.  române  din  Varghiaş. 

Tot  astfel  se  citează  cazul  parohiei  Szentes,  care  până  de  curând  apar¬ 
ţinea  eparhiei  române  ort.  a  Aradului.  în  Senteş  la  1890  erau  10  «Sârbi» 
şi  136  de  „altă  naţionalitate",  pe  când  la  1900  sunt  acolo  202  „Maghiari 
orientali"  1 *  (pag.  40). 

Tot  aşa  s’a  făcut  la  Hodmezdvâsârhely ,  altă  fostă  parohie  din  cuprinsul 
eparhiei  Aradului.  La  1890  se  aflau  acolo,  după  autorul  nostru,  20  Sârbi 
şi  228  de  altă  naţionalitate,  pe  cari  statistica  dela  1900  i-a  defraudat,  ară¬ 
tând  acolo  448  „Maghiari  de  legea  orientală"  (pag.  40— -41) 5 6 

Groco-orientalii  din  Uj-Kigyos  (comit.  Bichiş)  au  fost  consideraţi  la 
1890  de  „  Valahi",  cari  la  conscrierea  din  1900  au  fost  trecuţi  ca  „Maghiari 
de  legea  orientală"'  (pag.  41). 3 

Falsul  —  căci  aşa  trcbue  să-i  zicem  —  acestor  prefaceri  „statistice" 
este  mai  evident  în  cazurile  de  pc  teritorul  comitatului  Bihor. 

în  lipsă  de  spaţiu,  nu  vom  fixă  amănunţit  toate  cazurile,  decât  numai 
pe  acelea,  cari  dovedesc  pipăibil  falsul  statisticei  dela  1900. 

în  modul  acesta  s’a  sporit  la  1900  numărul  Maghiarilor  ortodocşi  din 
Csâkmă1  cu  120;  la  Jaca  (Zsâka)s  s’au  arătat  752  Maghiari  ort  şi  cîe-abiâ 
22  Valahi;  la  Ugra  s’au  aflat  233  Maghiari  ortodocşi  şi  de-abia  46  „Valahi". 

în  Czeczke -  veche  parohie  română  ort.,  faţă  de  cei  50  ortodocşi  de 
„altă  limba  dela  1890,  sunt  arătaţi  la  1900  a  fi.  acolo  122  „Maghiari"  ort. 

în  Tinod 7  din  cei  486  „Valahi"  şi  de  altă  limbă  dela  1890,  avem  la 
1900  nu  mai  puţin  ca  117  „Maghiari". 

Deaseinenea  s’a  metamorfozat  în  Elesd*  o  seamă  din  Români,  in  Ma¬ 
ghiari  răsâriteni  (pag.  42). 

Cazuri  de  asemenea  natură  sunt  şi  cele  din :  Ho  mo ro gal- ungur  esc  (Ma- 
gyarhomorog)  filia  parohiei  ort.  române  din  Săcal,  traetul  Orăzii-mari;  Comad 
(lvomâdi)  liiie  tot  la  Săcal;  Cresteş  (Mezokeresztes)  filie  1a,  parohia  rom.  ort. 
din  Beterd,  tract.  Orăzii-mari. 

în  Pedca-maghiară  (comitatul  Arad)  încă  se  arată  dela  1890  până  la 
1900,  o  sporire  a  Maghiarilor  gr.-orientali.  în  total  sunt  aceştia  179  inşi  la 
1900  (pag.  43). 

Deascmenea  in  Apucza  -  (comit.  Braşov)  la  1890  nu  era  nici  unul,  la 
1900  insă  sunt  35  Maghiari  ortodocşi. 


1  Parohia  e  acum  la  Sârbi  prin  ordinul  ministerial  reg.  ungar  de  culte  şi  instr. 
publică  de  sub  Nr.  30782,1908  dd.  19  Iulie  1908. 

-  Cu  chestiunea  parohiilor  Szentes  şi  H.-M.-Văsărhely  ar  merită  să  ne  ocupăm 
mai  deaproape. 

s  KigVos-v\  este,  de  lungă  vreme,  îilie  la  parohia  rom.  ortodoxă  din  Ciaba  (pro¬ 
topopiatul  Chişineu). 

*  Despre  Csokmo  nu  aflu  să  fie  măcar  filie  la  vre-o  parohie  rom.  ortodoxă.  Cei 

competenţi,  s’o  facă  filie,  de  n’o  fi  deja. 

6  Jaca  e  parohie  rom.  ort.  din  vechime.  Dar  se  maghiarizează. 

c  Ţeţchea ,  parohie  aparţinătoare  protopopiatului  ort.  rom.  al  Peşteşului. 

7  Veche  parohie  curat  românească. 

Alesă,  filie  la  parohia  rom.  ort.  din  Groşi  (protopr.  Peşteş). 

6  Apaţa:  parohie  română  ortodoxă.  După  Dicţ.  de  localităţi  de  Moldovan-Togan. 

Pe  teritorii!  comitatului  Treiscaune  în:  Hidveg 1  „rectificându-se“  con¬ 
scripţia.,  s’au  aflat  56  „Maghiari”  ortodocşi.  In  Szârazajta ,J  se  află  tot  astfel, 
la  1900  cifra  dc  108  Maghiari  ortodocşi.  Tot  astfel  în  Bukszăd 3  se  află  la 
1900  cifra  de  669  atari  Maghiari  (pag.  4-3). 

Deasemenea  pc  teritorul  comitatului  Murăş-Turda,  în  Rebele1 * *  4 * * * 8 * *  49;  ui 
Koronka 5  49;  în  Sâromberke*  33;  în  Erdd-Szent-Oydrgy '  149;  în  Rorive- 
fâja 8  136  Maghiari  ortodocşi  (pag.  44). 

In  comitatul  Târnavei-mari,  la  Agostonfalva încă  „au  cores  la  1900 
greşala*  statisticei  anterioare,  aflându-se  acolo  54  Maghiari  ortodocşi  Tot. 
astfel  s’au  aflat,  la  aeelaş  an,  în  Also-Râkos 10  185,  la  Urrtids u  540  „Ma¬ 
ghiari”  ortodocşi. 

Pe  teritorul  comitatului  Odorheiu,  la  Olasztelek11  unde  alahii  cu¬ 
prinşi  în  statistica  dcla  1890  nu  au  existat  niciodată”  ('?),  la  1900  s’au  aflat 
41  Maghiari  ortodocşi  (pag.  44). 

Deasemenea  Ia  Nagygalainbfalva  1  s  nu  se  află  la  1900  „nici  un  singur 
Valah”,  ci  239  „Maghiari  de  legea  orientală”  (pag,  45). 

A  treia  durere  mare  a  autorului  nostru  —  să  fim  cu  răbdare  la  ele  — 
este,  pe  lângă  cele  de  mai  nainte,  că.  statistica  oficială  nu  a  căutat  să  afle 
în  realitate  numărul  „Maghiarilor  orientali”,  din  care  pricină  eruările  de  până. 
aci  asupra  acelora  sunt  numai  de  caracter  particular  (magânszâmităs). 

Statistica  deia  1900,  ce  e  drept,  a  cuprins  numărul  Maghiarilor  orien¬ 
tali  în  cifra  de  31,833,  pe  când  ceialaîţi  Maghiari  orientali  au  rămas  ascunşi 
sub  cvalifîeativul  statistic  de  „Valahi",  ori  „în  cel  mai  bun  caz”  sub  cvali- 
ficativul  de  aparţinători  la  alte  limbi  („egyebek”). 

Pentru  a  indigitâ  măcar  aproximativ  numărul  atâtor  Maghiari  şi  locali¬ 
tăţile  ocupate  de  ei  (se  presupune,  că  cifra  lor  ar  trece  peste  40 — 50,000 : 
pag.  45),  —  autorul  adauge  a  spune,  că  dintre  aceşti  „Maghiari  de  legea 
ortodoxă  orientală”  simt  şi  „Grecii  maghiarizaţi”,  aflători  in:  Budapesta, 
Esztergom,  Seîmeczbânya,  Nagyszombat,  Pozsonv,  Zolyom,  Pecs.  Szekesfe- 
jervâr,  Gyor,  Komărom,  Kaposvâr,  Şopron,  Szombathelv,  Szentes,  Hodmezd- 
vâsărliely,  Szeged,  Eger,  Gyongyos,  Karczag,  Kecskemdt,  Kassa,  Miskolcz, 


1  Poderti,  filie  la  parohia  rom.  ort.  Murăş-Oşorheiu.  După  aeelaş  Dicţionar. 

4  Aita-sacă,  filia  parohiei  române  ort.  Aita-mare.  Dicţ.  citat. 

8  Bicsad,  filia  parohiei  rom.  ort.  din  Micouifalâu.  Dicţ.  citat. 

4  Chibelia ,  filie  la  par.  rom.  ort.  din  Muşin.  Dicţ.  citat. 

*  Comitea,  parohie  română  ort.  Dicţ.  cit. 

‘  Şârombârc,  filie  la  par.  ort.  rom.  Sânger.  Dicţ.  citat. 

J  Erdeo-Sângeorgiu,  parohie  rom.  ort.  Dicţ.  cit. 

8  Curtifaia,  filie  la  par.  rom.  ort.  din  Ghernesig.  Dicţ.  citat. 

8  Agoştin,  parohie  rom.  ortodoxă.  Dicţ.  citat. 

gacoşul-de-jos,  filie  a  parohiei  ort.  rom.  Mateiaş.  Dicţ.  cit. 
n  Ormeniş,  filie  la  parohia  rom.  ort.  Apaţa. 

18  Oleştelec,  filie  a  parohiei  rom.  ort.  Varghiaş.  Dicţ.  cit. 
ia  Porumbul-inare  (Golonibfălâtil-mare),  parohie  rom.  ort.  Dicţ.  citai. 

Eperjes,  Satoralja-Ujhelv,  Oradea-mare,  Debrcczcn,  Nagybânya,  Nagykâroly, 
Szatmârndmeti,  Zilah,  Arad,  Mako  ş  a.  (pag.  46). 

în  afară  de  „Grecii*  deveniţi  acum  „Maghiari  curaţi*  (pag.  46)  se  mai 
află  Maghiari  de  viţă,  orientali  ortodocşi  după  religie,  resfiraţi  prin  comi¬ 
tatele  Baranya,  (Aon grad.  Pest  şi  Bâkâs,  cari  însă  au  fost  pierduţi  din  ve¬ 
dere  la  conscripţia  din  1900.  Să  cităm  câteva  cazuri,  cari  ne  privesc  mai 
deaproape. 

Atari  „Maghiari*  s’au  aflat  în:  Be'kes 1  347;  Bikis-Ciaba 2  300;  Ujki- 
gyâs  1  170;  Gyula  *  610  inşi  (pag.  47) 

De  pe  teri  torul  comitatului  Bihor  ni-se  prezintă  ca  localităţi  cu  Ma¬ 
ghiari  ortodocşi  nedeplin  scoşi  la  iveală  prin  statistica  dela  1900,  următoa¬ 
rele  comune  bis.  ort.  române  mai  mici  (şi  Ulii)  în  cari  începe  a  se  pierde 
graiul  românesc  şi  a  se  ivi  în  locu-i  cel  maghiar:  Berettyd- Szent-M ărton 
cu  173,  Berettyo- Ujfalu 6  cu  226,  Csdkmo 1  cu  120,  Ugra 9  cu  233,  Komădi " 
cu  500,  etc. 

în  acelaş  rând  sunt  luate  şi  parohiile  române  ortodoxe,  despre  cari  e 
bine  stabilit  că  credincioşii  lor  orientali  sunt  de  origină  curat  românească,  dar 
dau  pe  povârnişul  desnaţionalizării.  Aceste  sunt:  Darvaş,’»  Zsâka,11  Czeczke,21 
fzsopallaga,1 * 3 * * * 7 8 * 10 * * 13®  Mezotelegd,  Czigânyfalva,  Ilye,  Tenke,  Tinod  ş.  a.  pe  cari  e  de 
prisos  să  le  înşirăm  pe  toate  (pag.  48). 

De  pe  teritorul  comitatului  Arad  ncâ  ni-se  arată  câteva  comune  cu 
Maghiari  greco-orientalt.  Gkiorocul,  Micălaca,  Gormeiu,  Otlaca,  Pecica;  ba 
chiar  şi  în  oraşul  Arad,  ncă  se  pretinde  a  fi  „circa  2000“  atari  „Maghiari*, 
pe  când  toată  lumea  ştie,  că  în  aceste  localităţi  n’a  fost  nici  picior  de  atari 
„Maghiari*  (pag.  48).“ 

Să  ne  fie  de  ajuns  cât  l-am  urmărit,  în  direcţia  arătată,  pe 
autorul  din  chestiune,  deşi  am  mai  avea  ce  să  cităm  cu  privire 
la  comitatele:  Cenad,  Braşov,  Treiscaune,  Murăş-Turda,  Târnava- 
mare  şi  Odorheiu,  mulţămindu-ne  a  redă  constatarea  aceluiaş, 


1  Bichiş,  veche  parohie  din  dieceza  Aradului. 

-  Veche  parohie  română  ort.  din  dieceza  Arad. 

3  Kigyos.  filie  la  par.  rom.  ort.  Bichiş-Ciaba. 

*  Gtula,  străveche  parohie  rom.  ort.  cu  renume  de  sediu  episcopal  român  ort. 
(vezi  Pravila  Târgov.)  şi  cu  trecut  cultural  frumos  după  începutul  veacului  trecut. 

'  Sânmărtin,  filie  la  par.  rom  ort,  Peterd.  Dicţ.  cit. 

B  Uifalău,  filie  la  aceeaş  parohie.  Op.  cit. 

7  Cecmeiu,  filie  la  par.  ort.  Parvaş.  Op.  cit. 

8  Ugra,  filie  la  par.  ort.  Ateaş.  Op.  cit. 

1  Comad,  filie  Ia  par.  ort.  Sâcal,  Op.  cit. 

10  Darvaş,  parohie  cu  peste  500  suflete.  Dicţ.  cit, 

nJaca,  veche  parohie,  cu  peste  700  suflete.  Dicţ.  citat. 

’•  Teţchea,  cu  peste  300  suflete.  Dicţ.  citat. 

13  Hotar. 

”  Cel  mult  dacă  am  concede  existenţa  atâtor  Maghiari,  cu  privire  la  oraşul  Arad, 
gândindu-tie  la  Sârbii  din  Arad  (poate  şi  la  cei  din  Pecica)  cari  se  destramă  naţionali- 
ceşte  şi  se  declară  cu  multă  preferinţă  de  —  «Maghiari». 

că  «Maghiarii  ortodocşi  orientali»  trăesc  în  masse  mai  compacte 
în  comitatele:  Treiscaune,  Odorheiu,  Murăş-Turda  şi  la  marginea 
Târnavei-mari,  iar  în  masse  mai  puţin  compacte  în  comitatele: 
Bihor,  Bichiş,  Cenad,  Ciongrad  şi  Arad  (pag.  49). 

Am  zăbovit  poate  că  prea  mult.  Ia  cazurile  de  mai  sus,  pen- 
trucă  ele  trădează  o  mentalitate  şi  o  tendenţă  specifică,  cari  se 
reazumă  în  pornirea :  De  a  drege  pe  viitor  firele  lucrărilor  statis¬ 
tice  regnicolare  în  aşa  fel,  ca  să  se  reducă  — -  pe  hârtie  —  cât 
mai  tare  cifra  «ortodocşilor  orientali»  de  limba  română  şi,  ară¬ 
tând  o  cifră  cât  mai  mare  despre  «Maghiarii»  de  religia  orientală, 
din  această  operaţie  statistică  să  se  tragă  concluzii  —  de  natură 
practică  —  pentru  organizarea  elementului  maghiar  ortodox  oriental 
cu  o  biserică  a  sa  proprie,  în  paguba  bisericilor  naţionale  ortodoxe 
din  patrie:  română  şi  sârbă,  recunoscute  de  lege. 

Dar  să-l  lăsăm,  să  ne  vorbească  şi  mai  departe  autorul  însuş, 
care,  cum  se  vede,  a  prins  mare  dragoste  de  biserică  ortodoxă. 
Dar  şi  are  de  ce! 

Biserica  ortodoxă  în  esenţa  sa,  este  organism  unitar  numai 
în  direcţia  spirituală;  încolo  temelia  ei  de  organizare  este  prin¬ 
cipiul  naţional,  avându-şi  fiecare  neam  biserica  sa  independentă 
în  cele  externe  sau  administrative  —  autochefalia  (pag.  13). 

Mai  pe  sus  de  toate  e  de  îndrăgit  această  biserică,  pentrucâ 
în  sinul  ei,  «pe  lângă  (?)  voinţa  credincioşilor,  mai  are  influinţă 
decizivă  în  locul  prim  (noi  subliniem,  nu  autorul)  statul »,  şi  pen- 
trucă  «aici  voinţa  statului  treime  să  se  afirme»  (pag.  18). 

«Biserica  ortodoxă  orientală...  învaţă  şi  impune  (?)  faţă  de 
puterea  statului  supunere  desăvârşită»  (pag.  18),  iar  statul  însuş 
poate,  chiar  «şi  numai  el  singur  (?),  să  aducă  legi  în  chestiuni 
bisericeşti»  (pag.  19),  nu  ca  d.  e.  în  biserica  apuseană. 

Acest  fals  doctrinar,  atribuit  bisericii  orientale,  are  darul  de 
a  face  de  tot  transparentă  chestiunea  organizării  bisericii  maghiare 
ortodoxe  orientale. 

Dar  şi  de  altfel,  ni-se  spune  verde  ’n  faţă,  cu  un  cinism  cât 
se  poate  de  revoltător,  că  organizarea  acestei  biserici  este  nece¬ 
sară  «în  primul  loc :  pentrucâ  locuitorii  maghiari  de  legea  orientală 
să  fie  scăpaţi  de  primejdia  valahizării ,  ce  se  poate  vedea  zilnic, 
în  locul  al  doilea:  în  interesul  lăţirii  maghiarizării»  (pag.  51). 

« Organizarea  bisericii  maghiare  naţionale  orientale  ar  fi  unul 
din  cele  mai  puternice  instrumente,  prin  care  mai  ales  partea  de 
răsărit  a  ţării,  o  mare  parte  a  locuitorilor  români  cari  locuesc  în- 
tr'un  complex,  să  se  contopească  (egyesitse)  în  rândul  cetăţenilor 
de  limbă  maternă  maghiară ...  şi  astfel  şi  pe  baza  aceasta,  (ro- 

2 


ie 


mânimea  din  acele  părţi)  să  fie  făcută  capabilă  a  primi...  cultura 
apuseană,  cea  atât  de  indispensabilă  pentru  ea». 1  (pag.  52). 

Prin  organizarea  bisericii  orientale  maghiare  ar  succede  cu 
vremea,  ca  acest  mare  complex  de  naţionalitate  română  —  care 
în  Ardeal  dă  57%  a  populaţiunii  —  să  fie  atras  şi  potrivit,  pe 
această  cale  în  modul  cel  mai  sigur  şi  imediat,  în  cultura  ma¬ 
ghiară  şi  cu  aceasta  în  cultura  apuseană  şi  în  nizuinţele  culturale 
apusene»  (pag.  53). 

Aceasta  ar  fi  necesar  şi  din  raţiune  de  stat,  deoarece  dintre 
Români  de-abiâ  87%  ştiu  ungureşte  (pag.  53),  pe  când  «  măsura 
ştiinţei  de  limbă  maghiară  este  la  tot  cazul  un  criteriu  al  gradului 
cultural»  (?)  (pag.  54). 

Deci,  înainte  cu  organizarea  bisericii  ort.  orientale  maghiare, 
deoarece,  pe  lângă  toată  lipsa  de  cultură  a  «Valahilor»  orientali, 
«condiţiunile  lor  de  sporire  sunt  destul  defavorabile»  (pag.  54); 
«primejdia»  «valahizării»  creşte  statornic;  Românimea  câştigă  în 
mod  durabil  terenul  în  comitatele:  Bichiş,  Cic,  Treiscaune,  Târ- 
nava-mare  şi  Turda-Arieş,  Bistriţa-Năsăud,  Târnava-mică,  chiar  şi 
în  Făgăraş  (!)  (pag.  54). 

Organizarea  acestei  biserici  o  pretinde,  deci,  interesul  na¬ 
ţio  nai- maghiar. 

Pe  lângă  aceasta,  mai  este  la  mijloc  şi  un  interes  bisericesc 
maghiar.  Dupăcum  s’au  constituit  toate  bisericile  autocefale  orien¬ 
tale  şi  dupăcum  au  eşit  de  sub  Sârbi  Românii  şi  s’au  organizat 
bisericeşte  separat:  tot  astfel  trebue  să  se  despărţească  Maghiarii 
gr.-orientali  din  sinul  bisericii  naţionale  sârbeşti  şi  din  al  celei 
naţionale  române  ortodoxe  şi  să  se  organizeze  separat  (pag.  58). 
La  aşa  ceva  au  acelaş  drept  şi  Maghiarii,  ca  Românii  ortodocşi 
(tot  acolo). 

« Statului  nu-i  este  permis  să  întârzie  nici  o  clipită  când  e  în 
primejdie  limba  maghiară  şi  când  aceia,  cari  pururea  au  fost  şi 
sunt  şi  azi  fii  credincioşi  ai  naţiunei,  sunt  expuşi  peririi  naţio¬ 
nale,  politice  şi  culturale»  (pag.  59). 

Numărul  mic  al  credincioşilor  Maghiari  ortodocşi  nu  are  să 
împedece  organizarea  bisericească  (pag.  59).  Dreptul  minorităţii 
încă  trebue  respectat,  « mai  ales» 2  când  interesul  acestei  minori¬ 
tăţi  bisericeşti  este  totodată  interes  naţional »  iar  «fiii  naţiunei 
constituitoare  de  stat  se  desnaţionalizează  prin  religiune  şi  limba 
statului  se  oprimează  prin  mijlocirea  religiunei»  (pag.  60). 


1  Da!  Le  merge  foarte  bine,  din  toate  punctele  de  vedere,  —  mai  ales  din  cel 
cultural-naţional,  —  Rutenilor  din  Ungaria.,  cari  stau  in  legături  atât  de  prinse  cu  bise¬ 
rica  latină  a  Maghiarilor!! 
a  Da,  mai  ales... 


«Mitropolia  maghiară»  1  trebue  înfiinţată  ca  să  aducă  pace 
şi  linişte »  (pag.  61). 

E  rândul  puterii  legislative  a  ţării  să  dee  acestor  Maghiari 
autonomie  bisericească 2  şi  să  le  creeze  garanţiile  pentru  a  nu  se 
pierde  din  punct  de  vedere  naţional  (pag.  65). 3 

* 

*  * 

Am  spicuit  din  cartea  d-lui  secretar  ministerial  Dr.  Reiner 
Zsigmond,  pentruca  —  şi  până  când  biserica  noastră  să  dee  cu¬ 
venitul  răspuns  istoric,  statistic  şi  etnografic  —  prin  aceste  spi¬ 
cuiri  să  ţinem  şi  noi  treaz  simţul  primejdiei,  care  ni-se  anunţă 
atât  de  agresiv  şi  vehement. 

<t  Drumul  procesului  de  valahi  sare  duce  prin  bisericile 
româneşti »  (pag.  51). 

Organizarea  bisericii  ortod.  maghiare  este  necesară  «în 
primul  loc:  pentruca  locuitorii  maghiari  de  legea  orientală  să  fie 
scăpaţi  de  primejdia  valahi  sării în  locul  al  doilea:  în  inte¬ 
resul  maghiarizării»  (pag.  51). 

Concluzie:  Biserica  română  ortodoxă  să-şi  tragă  ea  în  primul 
loc,  consecvenţele.  Dr.  Gh.  C. 

CONGRESUL  SOCIETĂŢII  ORTODOXE-NAŢIONALE  A 
FEMEILOR  ROMÂNE. 

In  zilele  de  27  şi  28  Noemvrie  v.  s’a  ţinut  la  Bucureşti  primul  con¬ 
gres  al  Societăţii  ortodoxe-naţionale,  pentru  a-şi  da  seama  de  roadele  unui 
an  de  muncă  şi  pentru  a  chibzui  cele  de  făcut  în  viitor.  Duminecă  membrii 
congresului  au  ascultat  sf.  liturghie  la  Metropolie,  unde  la  sfârşit  s’a  oficiat 
un  Te-Ddum  şi  s’a  înălţat  de  cătră  P.  S.  S.  Theodosie  Ploeşteanul  o  caldă 
rugăciune  pentru  sănătatea  membrilor  societăţii  şi  pentru  deplina  izbândă 
a  scopului  pe  care  îl  urmăresc.  Predica  a  ţinut-o  Arhim.  Teojil  Mihâilescu, 
vorbind  despre  importanţa  credinţă. 

După  amiazi  între  oarele  2 — 4  congresiştii  au  vizitat  muzeul  biseri¬ 
cesc,  aranjat  în  localul  «Casei  Bisericii»  de  către  Comisiunea  monumen¬ 
telor  istorice.  Muzeul  e  o  colecţie  frumoasă  de  icoane  vechi,  vestminte 
bisericeşti,  cărţi  şi  alte  obiecte  de  însemnătate  istorică-culturaiă.  Impresiile 
şi  cunoştinţele  câştigate  de  public  aici,  au  fost  de  o  covârşitoare  putere 
educativă.  Ascultând  explicaţiile  conducătorilor,  gândul  mi-a  sburat  aici,  la 
noi  în  Ardeal,  unde  cu  o  bună  îngrijire  şi  prin  silinţele  mai  ales  ale 
părinţilor  protopopi,  în  scurtă  vreme  s’ar  putea  orânduî  un  atare  muzeu 

1  Modest  şi  «canonic»  început:  până  ia  acest  loc  n’a  fost  nici  o  vorbă  de  vre-o 
—  episcopie! 

-  Autonomia  aceasta,  cu  toată  probabilitatea,  e  contemplată  aşa:  ca  să  înghită 
bisericile  naţionale  ort.:  română  şi  sârbă,  dupâcum  biserica  rom.-cat.  i-a  înghiţit  în  parte 
pe  Ruteni  şi  vrea  să-i  înghită  şi  pe  Românii  uniţi  prin  «autonomia»  ce  se  contemplează. 

*  Şi  mai  mult:  să  fie  factor  în  serviciul  «lăţirii  maghiarizării»  (pag.  51). 

bisericesc  la  mitropolie,  căci  avem  şi  noi  comoara  noastră  de  preţioase 
lucruri  vechi  bisericeşti.  —  Seara  şi-a  ţinut  din  acest  prilej,  la  Ateneul 
român  dl  Iorga  conferenţa  sa  despre  rolul  femeilor  în  trecut  şi  datoria 
lor  de  azi.  Conferenţa  savantului  profesor  a  făcut  să  tresară  de  mândrie 
sufletul  mulţimei,  care  îl  ascultă,  când  din  paginile  trecutului  nostru  des¬ 
prindea  chipul  câte  unei  femei  vrednice.  Şi  nu  mai  puţin  a  trezit  doruri 
şi  nădejdi  pentru  o  revenire  a  societăţii  de  azi  la  vechea  tradiţie  biseri- 
cească-culturală  a  neamului. 

A  doua  zi,  Lunia,  la  oarele  3  d.  a.  Societatea  şi-a  ţinut  adunarea 
generală.  A  prezidat  P.  S.  S.  Theodosie  Ploeşteanul,  azi  locotenent  metro¬ 
politan,  care  foarte  mişcat  îşi  exprimă  bucuria,  că  poate  salută  primul 
congres.  Face  o  dare  de  seamă  a  mersului  Societăţii,  scoate  în  relief 
scopul  nobil,  ce  se  urmăreşte  prin  întărirea  credinţei  strămoşeşti  îndeosebi 
în  inimele  tinere.  Aduce  elogii  prezidentei  dtiei,  Anastasia  Gr.  Filipescu 
şi  laudă  munca  fără  preget  pe  care  o  desfăşură  şi  celelalte  doamne  din 
comitet  penttu  prosperarea  Societăţii.  Vorbind  despre  roadele  muncei  de 
un  an,  stărue  îndeosebi  asupra  primelor  şcoale  froebeliane  şi  asupra  înfiin¬ 
ţării  şcoalei  superioare  de  fete,  care  se  va  deschide  încă  in  anul  viitor 
şcolar,  şi  pentru  care  se  anunţă  că  va  da  însuşi  an  de  an  câte  1000  lei 
pentru  creşterea  alor  2  fice  de  preot.  La  urmă  ceteşte  scrisoarea  I.  P.  S. 
Sale  Mitropolit  al  nostru,  loan,  către  dna  prezidentă  a  societăţii  prin 
care  împărţeşte  binecuvântarea  şi  darul  de  âOO  cor.  —  Apoi  dă  cuvântul 
dlui  profesor  Dr.  Bălan,  aducătorul  scrisorii.  Redau  acî  cuprinsul  spuselor 
dlui  Bălan  după  un  ziar  din  Capitală:  *D1  Dr.  Bălan,  trimis  al  l.  P.  S. 
Sale  Metropolit  1.  Meţianu  din  Transilvania  cu  glas  sonor  şi  accente 
calde  spune  că  idealul  culturei  trebue  să  fie  unit  cu  idealul  creştin.  După 
cum  tradiţiile  sunt  stelele  călăuzitoare  ale  unui  popor  tot  astfel  trebuie  să 
fie  şi  cu  religia.  Citează  pe  Eminescu,  care  a  spus  că  biserica  românească 
e  mama  poporului  român,  deci  conchide  dânsul,  biserica  a  făcut  educaţia 
neamului,  ea  a  păstrat  cultura  şi  ne  va  conduce  la  mântuirea  sufletelor. 
Cu  inimă  creştinească  salută  Societatea  în  numele  românilor  de  peste 
munţi  şi  roagă  cerul  să-i  dea  puterea  de  a  străbate  pentru  a  puteâ  da 
roade  strălucite  pentru  fericirea  poporului  românesc.  D-sa  asigură,  că 
Românii  de  dincolo  (noi  cei  de  aici)  au  urmărit  în  totdeatuna  toate  pro¬ 
gresele  din  ţara  noastră  (România)  şi  de  aceea  inima  lor  a  tresărit  de  toate 
succesele  româneşti.  Termină  frumoasa  cuvântare  spunând  că  dacă  unui 
popor  îi  trebue  legi  folositoare,  legi  bune,  ca  cele  agrare,  de  pildă,  îi 
mai  trebuie  şi  suflete  şi  oameni  accesibili  la  reforme.  Din  credinţa  orto¬ 
doxă  întărită  în  sufletele  româneşti  vor  răsări  deci  caractere,  ce  vor  înălţă 
totdeauna  ţara». 

După  cetirea  telegramelor  şi  scrisorilor  de  aderenţă,  între  cari  şi  una 
a  părintelui  protop.  Borzea,  deia  Făgăraş,  P,  C.  Sa  Arhimandritul  /.  Scriban 
ceteşte  raportul  general  ai  comitetului  central  privitor  la  mersul  Societăţii  in 
anul  1910—1911.  Iată  câteva  date  din  munca  unui  an,  lăsând  acum  de  o 
parte  lucrarea  îndreptată  în  scop  financiar,  şi  amintind  pe  cea  în  scop 

cultural  şi  moral.  Cu  propriile  mijloace  societatea  a  înfiinţat  în  Bucureşti 
2  grădini  de  copii,  alte  două  cu  ajutorul  unei  asociaţiuni  de  doamne  şi 
cu  a  comitetului  parohial  dela  Biserica  Popa  Chiţa;  şi-a  câştigat  dreptul 
de  patroanat  asupra  tuturor  grădinilor  de  copii  ale  statului  din  capitală. 
S’au  ţinut  în  cursul  anului  38  conferinţe  populare  religioase  şi  patriotice 
pe  la  diferite  şcoli  primare  şi  secundare,  totdeauna  urmate  de  producţiuni 
şcolare.  Pentru  desvoltarea  şi  răspândirea  gustului  de  cetit,  mai  ales  în 
mijlocul  populaţiei  sărace  de  prin  cartierele  mărginaşe,  Societatea  a  înfiinţat 
8  biblioteci  populare  şi  alte  6  sunt  pe  cale  de  a  se  înfiiinţâ.  S’a  dat  un 
concert  religios  şi  s’a  organizat  un  bazar;  s’au  dat  diferite  sărbări  în  mai 
multe  parohii.  S’a  înfiinţat  o  filială  în  Ploeşti,  extinzându-şi  activitatea  şi 
asupra  judeţului  Prahova  iar  alta  la  Iaşi.  Comitete  parohiale  s’au  con¬ 
stituit  în  toate  parohiile  Capitalei,  cum  şi  în  diferite  comune  din  vre-o 
10  judeţe.  In  vederea  deschiderii  primului  institut  de  fete  organizat  pe  prin¬ 
cipiile  ortodoxe  naţionale  a  Societăţii,  comitetul  central  a  cumpărat  un 
edificiu  cu  vre-o  20  încăperi,  cari  se  vor  mai  completă,  pentru  ca  în  toamna 
anului  viitor  să  se  poată  începe  şcoala  în  vederea  căreia  comitetul  a  des¬ 
făşurat  o  octivitate  stăruitoare,  organizând  şi  o  loterie  în  acest  scop.  Astfel 
societatea  pregăteşte  temeliile  pe  cari  se  vor  aşeză  viitoarele  aşezăminte 
de  educaţie  patriotică  şi  creştinească. 

După  cetirea  raportului  asupra  stării  financiare  din  care  se  afirmă 
într’un  singur  an  la  venite  Lei  149,567.06  iară  la  cheltuieli  27,257.95  Lei, 
adunarea  generală  votează  gestiunea  anului  şi  se  aleg  cenzori  pentru  viitor. 

La  propunerea  P.  S.  Sale  Theodosie  adunarea  proclamă  în  unani¬ 
mitate  preşedinte  de  onoare  pe  părintele  nostru  Metropolit  I.  P.  S.  Sa  I. 
Meţianu,  Apoi  se  dă  curs  discuţiei  în  jurul  problemelor  şi  directivelor  de 
urmat  în  viitor.  Se  fac  propuneri  cu  privire  la  recrutarea  corpului  didactic 
la  noul  institut  de  fete  şi  în  genere  Ia  şcoalele  societăţii,  apoi  cu  privire 
la  extinderea  activităţii  şi  la  sate  etc. 

Cuvântul  de  încheiere,  în  lipsa  dlui  profesor  S.  Mehedinţi  îl  rosteşte 
dl  Dr.  I.  Scurta,  arătând  puterea  credinţei  şi  nevoia  ce  are  un  neam  de 
religie.  Străbunii  noştri  îşi  iubeau  credinţa  ortodoxă,  dovadă  mulţimea  de 
biserici  şi  mănăstiri,  cărora  se  datoreşte  şi  cultura  românească.  Neamurile 
cari  pierd  credinţa,  pierd  şi  mândria  şi  prestigiul.  Credinţa  leagă  un  neam 
de  ţeara  lui,  ea  numai  poate  să-i  aducă  mângâiere.  Terminând  aduce 
mulţumită  şi  laudă  celor  ce  au  muncit  fără  preget  şi  urează  bun  spor 
Societăţii  şi  curaj  la  muncă. 

Am  socotit  de  o  datorie  de  frate,  a  cunoaşte  aceste  străduinţe  reli 
gioase  naţionale  ale  unei  Societăţi  de  o  capitală  importanţă  în  viaţa  Statului 
român,  de  aceea  am  dat  aci  un  raport  despre  decursul  congresului  Socie¬ 
tăţii  ortodoxe-naţionale  a  femeilor  române. 

In  numărul  viitor  voi  arătă  nevoia  din  care  a  purces  această  Socie¬ 
tate,  cum  s’a  înfiinţat  şi  cum  este  organizată,  —  cine  ştie  poate  se  va 
aprinde  undeva  o  flacără  şi  pentru  lipsele  şi  năcazurile  noastre.  p.  m , 

PRUNCIA  LUI  ISUS. 

Pruncia  Mântuitorului  nostru  a  fost  însoţită  de  semne  sigure,  cari 
dovedesc  dumnezeirea  sa.  Naşterea  sa,  aducerea  sa  în  templu  (întâmpinarea), 
hotărîrea  grabnică  a  împăratului  Irod  ca  să-l  ucidă,  disputa  din  templu  cu 
bătrânii  poporului  şi  alte  semne,  au  făcut  pe  oameni  să  recunoască  şi  să 
mărturisească,  că  El  este  Fiiul  lui  Dumnezeu.  Dacă  ne-am  face  şi  noi 
inima  noastră  un  lăcaş  pentru  naşterea  Mântuitorului,  dacă  am  primi  harul 
şi  adevărul  lui  mântuitor  în  sufletele  noastre,  am  recunoaşte  şi  am  măr¬ 
turisi  şi  noi,  că  El  este  Fiiul  lui  Dumnezeu.  Înainte  de  toate  am  cunoaşte 
şi  noi,  precum  a  cunoscut  Maria,  că  vieaţa  nouă  care  s’a  ivit  în  noi  e 
ceva  dumnezeesc  şi  că  Dumnezeu  s’a  sălăşluit  în  inimile  noastre,  ca  toate 
cele  dinlâuntrul  nostru  să  le  înnoiască.  Lipsa  conştiinţei  acestui  element 
dumnezeesc  înlăuntrul  nostru  este  ceeace  face  ca  creştinismul  multor 
oameni  din  ziua  de  astăzi  să  apară  ca  o  religiune  fără  Dumnezeu.  Şi 
întPadevăr,  aceşti  oameni  n'au  o  siguranţă  internă  despre  adevărul  creştin. 
Ei  îl  caută,  dar  nu-1  găsesc.  Nu  găsesc  prezenţa  spiritului  lui  Christos 
înlăuntrul  lor.  N’au  revelaţia  lui  Dumnezeu,  nu  simţesc  pe  Dumnezeu 
viu  în  inimile  lor.  Ca  Răsărilul  de  Apus,  aşa  se  deosebeşte  această  reli¬ 
giune  de  acea  credinţă  vie  şi  plină  de  încredere,  care  a  făcut  pe  Maria 
să-şi  reverse  gândul  sufletului  în  cântarea  de  preamărire,  pe  care  şi  voi 
a-ţi  simţî-o  dacă  v’aţi  deschide  inimile  pentru  Mântuitorul:  «Măreşte  su¬ 
flete  al  meu  pe  Domnul;  şi  s’a  bucurat  duhul  meu  de  Dumnezeu  Mân¬ 
tuitorul  meu». 

Mântuirea  vine  dela  Domnul  şi  chezăşia  sigură  a  ei,  tot  dela  El.  O 
vieaţă  în  Dumnezeu,  o  vieaţă  pătrunsă  de  conştiinţa  că  poartă  în  sine  pe 
Dumnezeu,  e  o  dovadă  şi  o  mărturie  sigură  despre  El  şi  se  va  pronunţă 
cu  tărie  chiar  şi  în  inimile  celor  mai  slabi  şi  mai  umili  slujitori  ai  împă¬ 
răţiei  Lui.  Dacă  nu  recunoaşteţi  şi  nu  simţiţi  această,  cea  dintâi  dovadă 
despre  prezenţa  Lui  în  voi,  atunci  să  ştiţi,  că  vă  lipseşte  ceva  ori,  nu  e 
bună  rânduialâ  înlăuntrul  vostru.  Dacă  Christos  ar  vieţui  în  voi,  dacă  voi 
aţi  simţî  viu  prezenţa  Lui,  atunci  veţi  fi  atât  de  convinşi  despre  El,  încât 
nici  o  putere  pământească  nu  vă  va  putea  face  să  vă  îndoiţi  despre  aceasta. 

Şi  alţii  împreună  cu  Maria  au  recunoscut  arătarea  lui  Dumnezeu  în 
trup.  Păstorii,  Magii,  fericitul  Simeon  şi  regele  Irod,  fiecare  în  felul  său, 
au  adus  acestei  vieţi  nouă,  care  s’a  coborît  între  oameni,  tributul  său 
deosebit  de  recunoştinţă.  Păstorii  şi  străinii  veniţi  din  mari  depărtări  —  se 
închinară  Lui.  Simeon,  care  a  dorit  atât  de  mult  să  vadă  mântuirea  care 
a  gătit-o  Dumnezeu,  a  văzut-o  şi  s’a  bucurat.  Poatecă  un  astfel  de  Simeon 
şi  pe  voi  vă  aşteaptă  şi  pentru  voi  plânge,  şi  când  ar  veni  Domnul  in 
templul  sufletului  vostru,  l-ar  îmbrăţişa  şi  s’ar  bucură  că  a  văzut  mântuirea 
voastră. 

Dacă  patimile  şi  învierea  ne  arată  puterea  lui  Isus,  nu  ne  dovedeşte 
naşterea  iubirea  Sa  nemărginită?  Nu  a  fost  cea  dintâi,  rezultatul  celei  din 

urmă?  Gloria  nemărginită  a  crucii  şi  a  mormântului  său  îşi  are  începutul 
în  peşteră.  Dacă  pruncul  nu  ar  fi  venit  în  iesle,  nu  ar  fi  urmat  pironirea 
pe  cruce  şi  Mielul  lui  Dumnezeu  nu  ar  fi  ridicat  păcatul  lumii. 

Irod  împăratul  ar  fi  ucis  bucuros  pruncul.  Aşa  se  petrece  lucrul  şi 
astăzi.  Să  nu  vă  înşelaţi :  acolo,  unde  intră  Christos,  se  ivesc  lupte.  Lumea 
cu  egoismul  şi  cu  forţa  ei  brutală,  tinde  să  nimicească  orice  sentiment 
dumnezeesc  dinlăuntru!  vostru.  între  Stăpânul  lumei  acesteia  şi  Stăpânul 
hunei  viitoare  încă  atunci,  pe  timpul  naşterii  Mântuitorului  în  ludea,  n’a 
putut  exista  pace,  şi  cu  atât  mai  puţin  poate  există  astăzi.  Dar  să  nu  vă 
tulburaţi.  Aduceţi-vă  aminte  de  fuga  Măriei  la  Egipet.  Pericolul  în  care-şi 
vedea  pruncul  a  făcut-o  să  nu-şi  iee  în  seamă  prietinii,  chemarea  ei,  pa¬ 
tria  şi  chiar  vieaţa.  Cu  orice  preţ,  ea  trebuia  să  păzească  această  scumpă 
vieaţă.  N’a  fost  primejdie  care  s’o  înspăimânte  dela  aceasta.  Nu  găsiţi 
în  pilda  ei  o  mare  învăţătură?  Cu  nici  un  preţ  nu  lăsaţi  ca  vieaţa  dumne- 
zeească  din  sufletele  voastre  să  cadă  in  primejdie! 

•  Der  K.riegsrufi.  Petru  Chir  ca. 


CE  POATE  SĂ  ÎNSEMNE  PENTRU  NOI  CREDINŢA 

NOASTRĂ? 


—  După  Dorries.  — 


Iubiţi  creştinii 


<  Mulţ(lmim  Tatălui,  carele  vrednici  ne-a 
făcut  pe  noi  a  fi  părtaşi  moştenirii  sfinţilor 
întru  lumină;  carele  ne-a  scos  pe  noi  din  pu¬ 
terea  intunerecului  şi  ne-a  mutat  în.  împărăţia 
fiului  dragostei  sale».  Colo$_  12„13. 


Pornesc  dela  aceste  cuvinte  ale  sf.  apostol  Pavel,  ca  să  leg  de  ele 
câteva  gândiri  religioase,  scoase  din  visteria  credinţii  noastre  creştine. 
Mari  gândiri  vom  descoperi  în  acele  puţine  cuvinte,  dacă  vom  sta  să  ne 
dăm  bine  sama  de  întreg  înţelesul  lor.  Poate  că  nouă,  celor  de  astăzi, 
ne  sunt  prea  cunoscute,  de  aceea  asupra  noastră  nu  fac  acea  adâncă  înti- 
părire,  pe  care  de  buna  seamă  vor  fi  făcut-o  asupra  ceior  dintâi  cetitori. 
Noi  abiâ  mai  simţim  căldura  acelui  suflet  mare,  care  ni  le-a  lăsat  spre 
luminare  şi  învăţătura.  Dar  să  ie  ascultăm  cu  luare  aminte,  să  le  adâncim 
cu  tot  cugetul  şi  să  le  cuprindem  cu  întreg  sufletul!  Tatăl  vrednici  ne-a 
făcut  a  fi  părtaşi  moştenirii  sfinţilor  întru  lumină!  Ne-a  scos  din  puterea 
intunerecului!  Ne-a  mutat  în  împărăţia  fiului  dragostei  sale! 

în  anul  trecut  cetisem  în  gazete  despre  o  întâmplare  care  este  po¬ 
trivită  să  ne  lămurească  întru  câtva  cuvintele  apostolului.  In  sinul  întu¬ 
necos  al  unei  băi  (mine)  adânc  săpate  ’n  pământ,  câţiva  lucrători  au  fost 
îngropaţi  de  vii  prin  surparea  unor  bucăţi  de  peatră  şi  pământ,  cari  le-au 
închis  toate  ieşirile.  Ceasuri,  ba  lungi  zile  de  chinuri  amară  petrec  ei  în 
acea  strâmtă  şi  umedă  închisoare.  După  un  timp  oarecare  fănarele  li-s’au 
stins...  şi  un  întunerec  negru  ca  ’n  mormânt  i-a  învăluit  pe  toţi.  Nimjc 

nu  mai  văd  înaintea  ochilor,  decât  figura  îngrozitoare  a  morţii,  care  se 
apropiâ  tot  mai  mult  de  dânşii.  Dar  ascultă !  Din  depărtare  pătrunde  ră¬ 
sunetul  înăduşit  al  unor  bătăi  de  ciocane.  Ei  le  ’nţeleg.  Ei  înţeleg  că 
soţii  lor  de  muncă  nu  i-au  uitat,  nu  i-au  părăsit,  ci  au  început  lucrarea 
de  mântuire.  Bătăile  se  apropie  din  ce  în  ce  şi  se  aud  tot  mai  puternice. 
Iată  şi  cea  dintâi  rază  slabă  de  lumină,  care  le  soseşte  din  afară  ca  un 
sol  aducător  de  nădejde.  La  strigătele  lor  înăduşite  aud  răspunsul  unor 
puternice  glasuri  de  bucurie.  Încă  un  ceas  de  aşteptare  plină  de  nădejdi... 
In  sfârşit  iată-i  mântuiţi !  Proptindu-se  de  soţii  lor,  cu  hainele  ude,  cu  tru¬ 
purile  istovite  şi  cu  feţele  îngălbenite  ies  ca  din  mormânt  abia  clătindu-se 
pe  picioare.  Aceştia  ştiu  ce  va  se  zică:  a  fi  scoşi  din  puterea  întunere- 
cului  şi  a  morţii!  A  fi  mutaţi  în  împărăţia  luminii  şi  a  vieţii! 

Dar  întrebaţi  acum  apostolul  şi  el  vă  va  răspunde:  eu  m’atn  gândit 
la  mai  mult,  neasemănat  mai  mult  cuprind  cuvintele  mele!  Eu  încă  v’aşi 
putea  povesti  multe  —  ne  zice  el  —  despre  nopţi  petrecute  ’n  închisoare 
şi  despre  primejdii  de  moarte.  Căci  de  multeori  s’au  închis  uşile  închi¬ 
sorii  în  urma  mea  şi  de  multeori  mi-a  fost  vieaţa  ’n  primejdie;  dar  pe 
lângă  toate  lanţurile  şi  prigonirile,  pe  lângă  toate  luptele  şi  bătăile,  pe 
lângă  toate  strâmtorările  şi  primejdiile  de  moarte,  totuşi,  m’a  mântuit 
dreapta  ocrotitoare  a  lui  Dumnezeu  şi  puterea  iubirii  sale  nemărginite. 
Copleşit  de  îngrijorări  şi  năcazuri  de  cătră  păgâni,  in  nevoi  în  cetăţi,  în 
pustie,  în  nevoi  între  fraţii  cei  mincinoşi,  în  ostenele  şi  în  supărare,  în 
foame  şi  în  sete,  în  frig  şi  în  golâtate,  încunjurat  de  ură  şi  ameninţări 
(II,  Cor.  11,  26 — 28),  având  pururea  sabia  de-asupra  capului  şi  moartea 
înaintea  ochilor,  iată  răsuflu  şi  trăesc  totuş  în  împărăţia  libertăţii  şi  a  bu¬ 
curiei  !  O  de  ne-am  putea  lăudă  şi  noi  aşa,  împreună  cu  apostolul !  De-am 
înţelege  şi  am  simţi  şi  noi,  ca  dânsul,  ce  ar  puteă  să  însemne  şi  pentru 
noi  credinţa  noastră,  adevărul  legii  noastre  creştine,  puterea  evangheliei  lui 
Christos  ! 

* 

*  * 

Iubiţi  creştini!  Dacă  credinţa  creştinească  atât  de  mult  poate  să  în¬ 
semne  pentru  vieaţa  omului:  atunci  oare  de  ce  unii  oameni  din  zilele  noa¬ 
stre  nu  mai  vreau  să  ştie  nimic  de  ea,  nu  mai  vreau  să  audă  de  Dum¬ 
nezeu  şi  s’au  înstrăinat  de  biserică?  De  ce?!....  Noi  nu  înţelegem  că 
lumea  de  astăzi  e  piea  învăţată  şi  oamenii  sunt  cu  mult  prea  «culţi»  — 
«culţi»  de  tot,  ca  să  mai  poată  crede!  Cine  este  atât  de  nepriceput  şi 
naiv  —  aşa  ni-se  spune  —  ca  să  mai  poată  crede  şi  în  veacul  al  XX-lea 
învăţăturile  învechite  ale  nevinovatului  Galiiean?  N’aveţi  cunoştinţă,  că 
ştiinţa  de  mult  a  spulberat  balastul  dogmelor  şi  a  eliberat  sufletele  de  po¬ 
vara  credinţelor  unor  timpuri  de  întunerec?  Da,  da:  împărăţia  luminii  şi 
soarele  cunoştinţii  a  răsărit!  Cu  repejune  merge  înainte,  biruind  pretutin- 
denea  puterile  întunerecului,  ale  rătăcirilor  şi  credinţelor  deşerte.  Nu  va 
trece  mult,  până  când  aceasta  mare  lumină  se  va  răspândi  în  toate  as- 

curizişurile,  şi  atunci  poporul,  mântuit  de  povara  întunerecului  şi  a  înşe¬ 
lăciunii,  va  respira  aerul  curat  al  adevărului  şi  libertăţii ! 

N’am  dreptate?  cam  aşa  giăsuiesc  unii  proroci  noi  din  zilele  noa¬ 
stre,  şi  întrebuinţează  aproape  aceleaşi  cuvinte  ca  şi  apostolul  neamurilor, 
dar  nu  spre  lauda  ci  spre  hula  credinţei.  Noi  ştiam  însă,  că  deodată  cu 
evanghelia  lui  Christos  a  răsărit  lumii  soarele  dreptăţii,  lumina  cunoştinţii 
şi  a  adevărului.  Să  se  fi  schimbat  astăzi  acea  lumină  în  întunerec  şi  acel 
adevăr  în  minciună!?  Cine  ne-o  spune  aceasta?  Cine  vrea  să  ne  facă  să 
credem  una  ca  aceasta?  la’n  ispitiţi  pe  ceice  se  socotesc  a  fi  prea  înţe¬ 
lepţi  ca  să  mai  poată  crede:  de  unde  şi-au  adunat  atâta  potop  de  înţe¬ 
lepciune?  Ispitiţi-i  şi  veţi  găsi,  că  din  câteva  gazete  străine,  ori  din  ce  au 
prins  de  ici  şi  de  colo  câte-o  vorbă  nesocotită  împotriva  credinţii;  în  cel 
mai  bun  caz  veţi  găsi,  poate,  că  au  mai  cetit  şi  câte-o  cărticică  subţire 
scrisă  anume  ca  să  otrăvească  sufletele  sub  cuvânt  că  «popularizează», 
adecă  împrăştie  în  lume  o  anumită  ştiinţă.  Atât  e  totul  ce  veţi  găsi !  Şi 
înzestraţi  apoi  cu  această  grozavă  «ştiinţă»  se  simt  în  drept  să  judece  o 
credinţă  pecetluită  cu  sângele  moşilor,  strămoşilor  şi  a  mucenicilor;  o  cre¬ 
dinţă,  în  care  milioane  de  suflete  au  aflat  şi-şi  află  izvorul  mângâierii,  iz¬ 
vorul  puterii,  izvorul  fericirii,  izvorul  vieţii  şi  al  nădejdilor  lori  O  nu,  nu 
prisosul  de  ştiinţă  şi  cultură  e  ceeace-i  face  pe  unii  să  nu  mai  creadă, 
să  nu-şi  mai  ridice  mânile  rugătoare  spre  cer.  Oricât  de  învăţat  ar  fi  omul, 
el  niciodată  nu  se  va  putea  înălţă  cu  mintea  pe  acel  pedestal,  pe  care 
stând,  ar  fi  în  stare  să  dea  de  minciună  înţelepciunea  dumnezeească.  Dim¬ 
potrivă:  cu  cât  va  fi  omul  mai  învăţat  şi  mai  cult,  cu  atât  va  fi  în  stare  să 
îmbrăţişeze  cu  o  minte  mai  cuprinzătoare  şi  cu  o  inimă  mai  largă  adevărul  cel 
vecinie  alui  Dumnezeu.  Omul  cu  adevărat  cult  va  ştî  să  iasă  din  închisoarea 
îngustă  a  cugetării  sale,  va«şti  să-şi  apropie  mintea  de  soarele  adevărului  dum- 
nezeesc,  ca  din  acest  izvor  dătător  de  vieaţă  să  se  pogoare  şi  asupra  lui 
raze  de  lumină  şi  de  căldură.  Tot  mai  mult  mă  conving,  că  nu  cultura  şi 
ştiinţa  adevărată  este  cauza  necredinţii  şi  a  indiferentismului  religios.  Tot 
mai  mult  mă  conving,  că  necredincioşii  şi  cei  nepăsători  faţă  de  religiune, 
nu  ştiu  ce  comoară  scumpă  e  credinţa,  nu  cunosc  puterea  şi  însemnătatea 
ei  pentru  sufletul  şi  pentru  vieaţa  omenească.  Ei  se  asatnănă  cu  nişte 
copii  nepricepuţi,  cari  nu  ştiu  cu  ce  se  joacă  şi  împreună  cu  pietricelele 
cu  cari  s’au  jucat,  aruncă  la  o  parte  şi  mărgăritarele,  fiindcă  nu  le  cu¬ 
nosc  preţul. 

Ce  e  drept,  la  noi  nu  se  prea  poate  vorbi  de  o  necredinţă  răsboi- 
nică,  care  ar  păşi  pe  faţă  împotriva  credinţii.  Dar  se  poate  vorbi  şi  la 
noi  de  un  indiferentism  religios,  de  o  nepăsare  vinovată  faţă  de  credinţă, 
şi  bine  să  ne  tragem  sama  cu  această  nepăsare  care  poate  deveni  mai 
primejdioasă  chiar  decât  necredinţa.  Căci,  pe  când  necredinţa  făţişă  pro¬ 
voacă  conştiinţele  religioase  la  mărturisirea  credinţii  şi  la  dovedirea  ei 
prin  fapte,  iar  prin  aceasta  se  primeneşte  vieaţa  religioasă,  precum  după 
furtună  se  curăţă  atmosfera  din  natură,  —  pe  atunci  nepăsarea  întdale  ere- 

dinţii  adoarme  conştiinţele,  înădnşe  îndemnurile  şi  vieaţa  religioasă  în¬ 
treagă  o  ţine  în  amorţire.  N’aţi  văzut  şi  în  societatea  noastră  cărturărească 
oameni,  cari  clătinând  din  cap,  cu  un  suris  pe  buze  ori  cu  o  vorbă  uşoară 
trec  la  ordinea  zilei  peste  lucrurile  religioase?  Oare  cum  de-au  ajuns  ei 
"în  acea  stare  sufletească  de  nepăsare  ori  de  îndoială  faţă  de  credinţă? 
Cercetând,  vom  găsi,  iubiţi  creştini,  că  unii  au  ajuns  în  acea  stare  sufle¬ 
tească  nemulţumitoare,  fiindcă  în  familie  nu  s’au  împăităşit  de  bineface¬ 
rile  unei  creşteri  religioase.  Ce  e  drept,  părinţii  de  astăzi  se  îngrijesc  şi 
spre  multe  se  silesc  ca  copiii  lor  să  nu  ducă  nici  o  lipsă,  dar  mulţi  dintre 

acei  părinţi  au  uitat  lucrul  care  trebueşte,  au  uitat  să  le  dea  copiilor  şi 

partea  cea  bună:  creşterea  şi  caracterul  creştinesc,  care  va  fi  cea  mai  fru¬ 
moasă  zestre  a  lor  şi  care  nu  se  va  luă  deia  dânşii  vieaţa  întreagă.  Multe 
s’ar  putea  spune  în  aceasta  privinţă,  căci  —  durere  —  vechile  obiceiuri 
de  a  creşte  pe  copii  în  frica  Dumnului  nu  le  prea  întâlneşti  în  multe  fa¬ 
milii  de  astăzi. 

Dar  se  întâmplă  uneori,  iubiţilor,  că  şi  aceia,  cari  în  casa  părin¬ 
tească  au  primit  o  bună  creştere  religioasă,  îşi  perd  mai  târziu  credinţa. 
Şi  e  mare,  e  sguduitoare  piederea  credinţii...  Poate  că  au  ajuns  întriun  oraş 
cu  moravuri  stricate,  într’o  societate  de  oameni  cari  nu  mai  ţineau  nici  la 

cele  sfinte,  şi  covârşiţi  de  exempiul  rău  al  acestora,  şi-au  pierdut  şi  ei  cre¬ 

dinţa  cu  care  au  venit  din  casa  părintească.  Sărmana  mamă  evlavioasă  a 
unui  asemenea  fiu  pierdut!  cu  câtă  durere  de  inimă  va  află  ea,  că  odorul 
pe  care  l-a  crescut  cu  trudă  în  poruncile  Domnului  şi  pe  care  i-a  trimis 
cu  şi  mai  multă  trudă  Ia  învăţătură  ca  să-l  facă  om  între  oameni,  şi-a 
stricat  bietul  mintea  de  nu  mai  vrea  să  ştie  nici  de  Dumnezeu. . . 

Alţii  iarăş  au  ajuns  nepăsători  ori  îndoielnici  faţă  de  credinţă  din 
pricina  unor  întâmplări  peste  cari  au  trecut  in  vîeaţă,  Odinioară  ei  s’au 
rugat  lui  Dumnezeu.  Când  erau  în  năcazuri  i-au  cerut  ajutorul  lui.  Dacă 
avea  vre-un  gând  ori  vre-o  dorinţă  de  împlinit,  i-au  descoperit-o  Tatălui 
ceresc  dela  care  se  pogoară  tot  darul  cei  desăvârşit.  Dar  ajutorul  cerut 
n’a  sosit.  Năcazurile  pentru  a  căror  uşurare  s’au  rugat  nu  s’au  luat  dela 
dânşii.  Dorinţa  nu  ii-s’a  împlinit.  Atunci  s’au  gândit:  de  ce  să  ne  mai 
rugăm  lui  Dumnezeu? 

Ei  au  văzut  cum  un  bolnav  al  lor,  pe  care-1  iubeau,  a  primit  sf.  cu¬ 
minecătură  şi  sf.  masîu  pe  patul  de  moarte.  Poşte  că  ei  i-au  îndemnat 
la  aceasta,  având  nădejdea,  că  mult  poate  rugăciunea  credinţii  şi  darul  lui 
Dumnezeu,  împărtăşit  prin  aceste  sfinte  taine  îi  va  uşura  celui  bolnav  su¬ 
ferinţele  şi-l  va  ridică  de  pe  patul  durerilor.  Dar  ce-au  folosit  toate  ace¬ 
stea?...  Moartea  nemiloasă  totuş  a  venit  şi  a  răpit  din  mijlocul  lor  pe 
ce!  ce-1  îngrijau  cu  atâta  iubire,  iar  pe  ei  i-a  lăsat  cu  ochii  în  lacrimi  şi 
cu  durerea  nemărginită  în  suflet.  Atunci  şi-au  zis:  să  mai  credem,  să  mai 
nădăjduim? 

Altul  mergeâ  in  dumineci  şi  sărbători  la  sf.  biserică.  Căci  îşi  zicea: 
dacă  crezi  în  Dumnezeu,  trebue  să  te  mai  gândeşti  din  când  în  când  şi 

la  el,  că  ţi-se  va  răsplăti,  te  va  feri  de  vre-un  năcaz,  te  va  păzi  de  vre-o 
durere,  îţi  va  trimite  noroc  şi  belşug  în  casă.  Celce  se  teme  de  Dum¬ 
nezeu  şi-i  slujeşte,  acela  va  avea  zile  tihnite  pe  pământ.  Dar  în  curând 
s’a  văzut  înşelat.  Norocul  aşteptat  n’a  sosit;  belşugul  a  întârziat.  Dimpo¬ 
trivă:  unul  ca  acesta  a  putut  să  vadă,  cum  altora,  cari  poate  că  nici  nu 
se  gândesc  la  Dumnezeu  şi  Ia  binele  oamenilor,  toate  li-se  întâmplă  după 
dorinţă.  Atunci  şi-a  zis:  de  ce  să  mai  cred  în  Dumnezeu,  dacă  n’am  nici 
un  folos  din  toată  credinţa  şi  evlavia  mea?  De  ce  să  mai  merg  Dumi¬ 
necă  de  Duminecă  la  biserică,  dacă  Dumnezeu  întârzie  atât  de  mult  cu 
darurile  pe  cari  eu  cu  atâta  dor  le-am  dorit;  ba  când  e  să  le  împartă, 
nici  nu  mi-le  dă  mie,  ci  tot  altora?! 

Cum  vedem,  nu  prisosul  de  învăţătură  şi  cultură,  ci  cam  acestea  sunt 
pricinile  pentru  cari  unii  nu  mai  cred  ori  să  poartă  nepăsători  şi  îndoielnici 
faţă  de  credinţă.  «Cum  pot  să  fie  atâtea  năcazuri  şi  suferinţe  pe  iume  — 
aşa  judecă  ei  —  dacă  în  cer  este  un  Dumnezeu  plin  de  iubire,  care  câr- 
muieşte  lumea  şi  se  ’ngrijeşte  de  soartea  oamenilor?  Cum  poate  el  să 
privească  cu  nepăsare  la  atâtea  chinuri  şi  dureri  amară  de  cari  este  plin 
pământul?  Dacă  El  este  Părintele  cel  bun  al  tuturora,  atunci  de  ce  nu  se 
îngrijeşte  de  cei  sărmani  şi  apăsaţi?  De  ce-i  lasă  pe  fii  Săi  să-şi  amărască 
traiul  până  ’ntr'atâta?  De  ce  nu  este  pământiii  ca  un  raiu  plin  de  noroc, 
plin  de  bucurie,  plin  de  belşug  în  toate?  Aşa  ar  trebui  sâ-1  întocmească 
Dumnezeu,  dacă  vrea  ca  toată  lumea  să  creadă  'n  El!» 

Vedeţi,  iubiţilor,  cam  acestea  !e  cer  unii  dela  credinţa  creştinească, 
dar  fiindcă  vieaţa  este  altcum,  ei  se  ’nstrăinează  de  Dumnezeu.  Ah,  toată 
ştiinţa  lumii  s’ar  putea  conjură  şi  ridică  împotriva  credinţii  noastre  şi  nimic 
nu  i-ar  strica,  numai  dacă  această  credinţă  ş’ar  dovedi  puterea  în  vieaţa 
practică  şi  în  mijlocul  frământărilor  ei  de  tot  felul  1  Atunci  toţi  aceia,  cari 
nu  mai  cred  ori  se  poartă  cu  nepăsare  şi  îndoială  faţă  de  credinţă,  s’ar 
întoarce  la  ea  şi  ar  îmbrăţişâ-o  cu  căldură. 

Dar,  ca  să  ne  luminăm  asupra  credinţii  noastre:  lucrul  de  căpetenie 
e  să  ştim  ce  avem  să  cerem  şi  să  aşteptăm  dela  ea,  şi  care  e  calea  pe 
care  ne  poate  duce  la  împlinirea  dorinţelor  noastre  bune  şi  aici  pe  pă¬ 
mânt?  O  de-ar  ştî  oamenii  ce  poate  să  însemne  cu  adevărat  credinţa 
noastră  creştinească!  căci  ea  totuşi  ne  înalţă  în  împărăţia  luminii,  a  ade¬ 
vărului  şi  a  vieţii;  totuşi  ne  mântueşte  de  puterile  întunerecului  şi  ale 
nenorocirii,  pe  lângă  toate  năcazurile  şi  suferinţele  multe  şi  mari,  cari 
apasă  din  greu  vieaţa  omenească!  Aceasta  nu  e  o  contrazicere.  N’am 
primit  noi  credinţa  noastră  creştinească  dela  Fiiul  omenesc,  care  a  gustat 
păharul  durerilor  şi  al  chinurilor  mai  mult  decât  oricare  om  pământean? 
Şi  ce  fel  de  oameni  au  fost  aceia,  cărora  le-a  scris  apostolul  Pavel  cu¬ 
vintele  puternice  dela  cari  am  pornit  vorba?  Au  fost,  în  cea  mai  mare 
parte,  oameni  adunaţi  din  straturile  cele  mai  de  jos  şi  mai  sărace  ale  po¬ 
porului,  mai  ales  robi,  cari  nu  erau  stăpâni  nici  măcar  pe  corpul  şi  pe 
vieaţa  lor.  întunecat  şi  plin  de  amar  le-a  fost  traiul  până  atunci.  Când 

a  sosit  vestea  cea  bună  a  izbăvirii,  evanghelia  mântuirii,  ei  au  primit-o  cu 
o  nespusă  bucurie.  Dar  bine  să  ’nţelegem:  traiul  lor,  soartea  lor  de 
dinafară,  a  rămas  aceiaşi  ca  şi  mai  nainfe.  In  aceeaşi  stare  de  apăsare, 
priviţi  de  cătră  stăpâni  cu  aceiaş  dispreţ,  purtând  de  dimineaţa  până  seara 
aceleaşi  sarcini  grele  —  aveau  ei  să-şi  ducă  zilele  vieţii  ca  şi  mai  nainte. 
Şi  totuşi,  lumea  a  îmbrăcat  altă  haină,  a  luat  deodată  altă  faţă  pentru  dânşii. 
Ei,  cei  nebăgaţi  în  seamă  şi  despreţuiţi,  s’au  simţit  deodată  atinşi  şi  atraşi 
de  iubirea  părintească  a  unui  Dumnezeu,  înaintea  căruia  şi  stăpânii  lor 
asupritori  erau  tot  numai  praf  şi  cenuşă.  Un  singur  gând  pe  care  l-au  înălţat 
cătră  Dumnezeu  —  ca  cătră  Părintele  tuturor  oamenilor,  deci  şi  al  lor,  Ie 
schimbă  toată  gândirea  despre  valoarea  şi  demnitatea  vieţii  lor.  Flămânzi 
şi  goli  făr  adăpost,  de  sub  povara  sarcinelor  şi  a  suferinţelor,  aud  un 
glas  ca  din  altă  lume:  şi  voi,  şi  voi  sunteţi  fii  şi  moştenitori  ai  Celui 
preaînait,  ai  Celui  de  treiori  sfânt!  In  sufletul  lor  întunecat,  în  vieaţa  lor 
lipsită  de  lumină  pătrunde  o  rază  dulce  din  iubirea  cea  vecinică,  o  rază 
de  nădejde  mare  şi  luminoasă,  pe  care  n’o  puteau  întunecă  toate  sufe¬ 
rinţele  lumii  acesteia.  O  mare  prefacere  se  săvârşeşte  în  întreaga  lor  fiinţă. 
O  lume  nouă  li- se  deschide.  Christos  cu  toată  strălucirea  măririi  sale  se 
coboară  în  sufletele  lor.  Toată  gândirea,  toată  voinţa  şi  simţirea  li-se 
schimbă.  Cu  alţi  ochi  şi  cu  alte  inimi  privesc  în  lumea  din  afară,  şi  lumea 
e  alta  pentru  dânşii.  Unde  n’a  fost  până  atunci  decât  noapte  şi  întunerec 
—  se  face  lumină.  Unde  n’a  fost  decât  amar  îngrămădit  —  se  sălăşlueşte 
iubirea.  Pe  lângă  toate  apăsările  şt  poverile  de  dinafară,  cu  sufletul  ei 
sunt  liberi,  căci  sufletul  e  al  lor  şi  a  lui  Dumnezeu.  Plini  de  bucurie, 
plini  de  nădejde  şi  de  încredere  în  sine,  ei  se  simţesc  fii  şi  moştenitori 
ai  unei  împărăţii  care  nu  e  din  lumea  aceasta,  dar  care  e  mai  bună  şi 
mai  puternică  decât  toată  mărirea  acestei  lumi.  Pentru  pogorîrea  acelei 
împărăţii  strălucite  se  vor  rugă  ei  de  aici  înainte:  «vie împărăţia  ta,  precum 
în  cer,  aşa  şi  pre  pământ». 

Iată,  iubiţi  creştini,  ce  putem  noi  aştepta  dela  credinţa  noastră!  In 
rândul  întâiu  bunuri  sufleteşti  sunt  darurile  pe  cari  ni-le  aduce  şi  ni-le 
poate  da  evanghelia  creştină.  Gândiri  nouă  ne  sădeşte  în  suflet.  O  inimă 
înoită  şi  curată  zideşte  în  cele  dinlăuntru  ale  noastre.  Intr’un  vestmânt 
nou,  de  renaştere,  ne  îmbracă  toată  fiinţa  noastră.  Evanghelia  lui  Christos 
înseamnă  alt  mod  de  a  vedea  lucrurile  din  lume,  decât  cum  le  vede  omul 
întunecat  de  păcat.  Celce  nu  se  mulţumeşte  cu  atât,  acela’şi  face  socoteală 
greşită  cu  evanghelia  creştină.  Dar  este  oare  într’adevăr  atât  de  puţin  ceeace 
ne  poate  da  această  sfântă  evanghelie?  Nu  se  adevereşte  tot  mai  mult, 
că:  precum  este  sufletul  omului,  aşa  este  şi  lumea  în  care  trăieşte?  Su¬ 
fletul  deschis  şi  curat,  vede  lumea  plină  de  lumină.  Omul  cu  conştiinţa 
împăcată,  nu-şi  pierde  liniştea  nici  în  mijlocul  celor  mai  straşnice  furtuni 
ale  vieţii.  Omului  cu  conştiinţa  neagră  şi  cu  inima  posomorită,  chiar 
când  străluceşte  cel  mai  luminos  soare,  cerul  şi  pământul  i-se  pare  a  fi 
acoperit  cu  un  văl  întunecos.  Când  eşti  stăpânit  de  o  bucurie  curată  şi 


sinceră,  toate  ţi-le  vezi  îndreptate  spre  bine.  Ceeace-ţi  făceâ  mai  nainte 
multă  grije  şi  supărare,  ţi-se  pare  acum  uşor  şi  lesne  de  împlinit.  Toate 
strâmtorările  şi  năcazurile  din  afară  ţi-s’au  uşurat.  Pe  tot  omul  ce-1  în¬ 
tâlneşti  în  cale  ai  vrea  să-l  faci  părtaş  la  bucuria  şi  fericirea  ta.  Felul  cum 
vedem  lucrurile,  gândurile  şi  sentimentele  ce  le  legăm  de  ele,  pot  să  dea 
valoare  mare  şi  celorce  altcum  ni-se  par  neînsemnate.  O  floare  nebăgată 
în  seamă,  o  frunză  ce  o  luăm  cu  noi  în  depărtare  de  pe  mormântul  ne¬ 
uitatei  noastre  mame,  e  un  lucru  neînsemnat  în  sine,  dar  cu  toate  acestea 
pentru  noi  are  o  mare  însemnătate.  Ochiul  nostru  vede  în  ea  un  măr¬ 
găritar  de  mare  preţ,  mărgăritarul  iubirii. 

Aşa  e  şi  cu  valoarea  lumii  şi  a  vieţii  noastre.  Când  o  privim  în 
lumina  credinţii  noastre  creştineşti,  ea  e  de  tot  alta,  decât  când  o  privim 
cu  ochii  omului  trupesc.  Credinţa,  că  peste  această  lume  în  care  trăim 
stăpâneşte  dreapta  cea  sfântă  a  lui  Dumnezeu,  îmbracă  lumea  într'un 
vestmânt  de  sărbătoare.  Şi  nu  înseamnă  aceasta  nimic?  O,  când  aceasta 
credinţă  are  vieaţă  şi  putere  în  sufletele  noastre,  atunci  lumea  înseamnă 
mult  pentru  noi.  O  lume  fără  Dumnezeu,  şi  întocmai  aceeaşi  lume  câr¬ 
muită  de  Dumnezeu,  acestea  sunt  două  lumi  de  tot  diferite  într’olaltă  şi 
tot  pe  atât  de  diferită  va  fi  şi  vieaţa  ce  o  duc  oamenii  în  ele. 

Nu  înseamnă  nimic,  ca  vieaţa  şi  fericirea  să  ni-!e  ştim  ocrotite  dela 
cea  dintâi  până  la  cea  din  urmă  răsuflare  de  iubirea  unui  Părinte,  de  al 
cărui  ajutor  avem  trebuinţă  ca  de  pânea  cea  de  toate  zilele?  Acest  Pă¬ 
rinte  care  nu-şi  întoarce  faţa  dela  fiii  săi,  ne  va  da  mână  de  ajutor  ca  să 
găsim  calea  cea  bună  printre  năcazurile  şi  strâmtorările  din  lume. 

Nu  înseamnă  nimic,  ca  în  lupta  pentru  traiu  să  nu  ne  simţim  pără¬ 
siţi,  ci  să  ne  ştim  pururea  ocrotiţi  de  ochiul  păzitor  al  Provedinţei,  care 

este  mai  puternică  decât  toate  furtunile  ce  ne  ameninţă?  Aceasta  încre¬ 
dere  şi  ajutorul  Provedinţei  ne  va  da  curaj  la  luptă,  ne  va  înviora  puterile 
şi  ne  va  scoate  biruitori  peste  toate  piedecile  de  cari  ne  vom  lovi  în 
cale.  Nu  înseamnă  nimic,  ca  în  mijlocul  frământărilor  vieţii,  să  nu  ne 
credem  lăsaţi  pradă  întâmplării  oarbe,  puterilor  nemiloase  ale  naturii,  pa¬ 
timilor  şi  răutăţii  oamenilor,  ci  să  ştim  că  mai  presus  de  toate  stă  un 
susţinător  şi  ocârmuitor  preaputernic  şi  atot  bun  al  lumii,  sub  a  cărui 

voinţă  iubitoare  şi  răul,  chiar  fără  să  vrea,  trebue  să  se  supună.  Numai 

de  aici  putem  prinde  nădejdea  tare,  că  din  toate  se  desprinde  pentru  noi 
o  binefacere,  o  binecuvântare  şi  că  chiar  şi  cele  mai  aspre  năcazuri  şi 
dureri  ale  vierii  ni-se  vor  îndreptă  spre  bine,  câtă  vreme  vom  rămânea 
noi  pe  calea  adevărului  şi  a  dreptăţii,  pe  calea  lui  Dumnezeu.  Numai 
credinţa  într’un  ocârmuitor  prea  drept  ne  poate  da  chizăşia  că  oarecândva 
totuşi  se  va  restatornicl  nedreptatea  din  lume,  aducându-se  la  biruinţă 
adevărul  şi  dreptatea. 

Nu  înseamnă  nimic,  că  pe  lângă  toate  păcatele  cu  cari  ne  învino¬ 
văţeşte  conştiinţa,  pe  lângă  toate  slăbiciunile  şl  răutăţile  inimei  noastre, 
totuş  nu  trebue  să  ne  pierdem  respectul  de  noi  înşi-ne,  curajul  de  a  ne 

întoarce  la  calea  cea  bună  şi  a  ne  îndreptă  din  nou,  ştiind  că  ne  primeşte, 
ca  pe  fiul  cel  pierdut,  iubirea  iertătoare  a  Părintelui  nostru  celui  prea 
înalt,  care  nu-şi  întoarce  fafa  sa  dela  noi  când  ne  apropiem  cu  căinţă  de 
dânsul?  Care  om  poartă  pecetea  decadenţei  şi  a  pierzării  pe  frunte? 
Acela,  pe  cari  toţi  l-au  părăsit;  acela  care  nu  mai  are  pe  lume  nici  un 
suflet,  care  să-i  mai  creadă  ceva  şi  care  să-i  întindă  mâna  de  ajutor  ca 
să  se  ridice  din  păcate.  Singura  putere,  care  este  în  stare  să  mântuiască 
şi  pe  cel  mai  păcătos  om,  e  iubirea  care  îndelung  rabdă  şi  mult  iartă. 

Şi  iarăş  întreb:  nu  înseamnă  nimic,  să  ştim  ca  tot  ce  avem,  dela 
cele  mai  neînsemnate  până  la  cele  mai  scumpe  bunuri  ale  vieţii  noastre, 
le-am  primit  din  o  mână  părintească,  ca  tot  atâtea  daruri  ale  bunătăţii  lui 
Dumnezeu,  ca  o  chezăşie  şi  dovadă  a  iubirii  sale  faţă  de  noi,  fiii  săi?  O, 
de-ar  ştî  oamenii  cât  de  mult  îi  iubeşte  Dumnezeu!  de  ar  ştî-o  ei  aceasta, 
de  tot  altcum  şi-ar  întocmi  vieaţa. 

Nu  înseamnă  nimic  să  ştî  tu  creştine,  că  Dumnezeu  te-a  pus  la  locul 
ce’l  ai  în  lume  şi  că  lucrul  ce’l  săvârşeşti,  oricât  de  neînsemnat  ar  fi,  este 
totuş  o  slujbă  pe  care  o  aduci  lui  Dumnezeu?  Nimenea  nu  a  căzut  din 
întâmplare  în  rânduiala  lumii  lui  Dumnezeu.  De  fiecare  are  trebuinţă  lu¬ 
crul  lui  Dumnezeu.  Nimenea  nu  este  atât  de  neînsemnat,  ca  să  nu-şi  afle 
locul  pentru  care  să  primească  răspunderea.  Aceasta  e  singura  gândire 
adevărată,  care-i  dă  vieţii  fiecărui  om  înţeles  şi  însemnătate,  iar  datoriei 
sale  împlinite  valoarea  şi  scopul  cel  mai  înalt.  Cineva  poate  să  creadă 
că  pentru  sine  e  lucru  indiferent  de-şi  petrece  neînsemnata-i  vieaţă  cu 
cinste  ori  cu  ruşine;  dar  că  prin  vieaţa  sa  stă  în  calea  scopurilor  lui  Dum¬ 
nezeu  în  lume,  acesta  e  un  gând  care  apasă  conştiinţa  cu  o  grea  răs¬ 
pundere. 

Nu  inseamnă  nimic,  ca  în  slujba  ce-o  avem  şi  la  lucrul  ce-1  facem, 
să  ne  ştim  rânduiţi  de  Dumnezeu,  înaintea  judecăţii  căruia,  împiinindu  ne 
datorinţa,  cu  nimic  nu  suntem  mai  răi  şi  mai  neînsemnaţi  decât  cei  ce  se 
îmbracă  în  purpură  şi  în  vison. 

în  sfârşit:  nu  înseamnă  nimic  să  ştim  că  nici  ia  moarte  nu  vom  fi 
părăsiţi,  ci  tocmai  atunci  vom  fi  primiţi  la  sânul  Părintelui  nostru  celui 
din  ceriuri,  a  cărui  iubire  e  mai  puternică  chiar  decât  moartea  şi  mor¬ 
mântul. 

Toate  acestea,  iubiţi  creştini,  sunt  numai  un  mănunchiu  de  cugetări 
religioase,  ori  chiar  o  singură  cugetare  mare  şi  luminoasă,  care  ne  des¬ 
copere  adevărul:  că  un  Dumnezeu  al  iubirii  stăpâneşte  peste  această  lume 
şi  peste  viaţa  noastră!  Această  singură  gândire  aruncă  o  lumină  străluci¬ 
toare  asupra  lumii  întregi  şi  o  îmbracă  într’o  frumoasă  haină  de  sărbă¬ 
toare.  Aceasta  singură  gândire  ne  deschide  nouă  priviri  în  lumea  în  care 
trăim  şi  o  preface  într’un  lăcaş  de  bine,  într’o  mare  casă  părintească  în 
care  a  aşezat  Dumnezeu  pe  toţi  fiii  săi.  Şi  că  această  măreaţă  gândire 
este  adevăr  şi  numai  adevăr:  ne-a  dat  mărturisirea,  ne  a  dat  chezăşia,  ne-a 
dat  siguranţa  însuş  Dumnezeu  prin  Domnul  şi  Mântuitorul  nostru  lisus 

Christos.  Celce  s’a  apropiat  cu  sufletul  de  Christos,  a  trebuit  să  înţeleagă 
şi  să  simţească,  că  El  e  descoperirea  adevărului  celui  vecinie.  El  e  întru¬ 
parea  iubirei  celei  mântuitoare.  El  e  arătarea  lui  Dumnezeu  in  istoria  ome- 
nimii!  Celce  a  primit  în  suflet  o  rază  de  iubire  din  împărăţia  Iui  Christos; 
celce  şi-a  deschis  ochiul  inimei  pentru  minunea  iubirii  de  pe  Golgoia, 
acela  a  trebuit  să  se  lumineze,  că  aici  s’a  apropiat  Dumnezeu  de  noi  oa¬ 
menii  cu  puterea  iubirii  sale  iertătoare  şi  izbăvitoare! 

Aşadară  în  Christos  şi  prin  Christos  avem  noi  să  căutăm  pe  Dum¬ 
nezeul  iubirii  celei  vecinice.  De  El  să  ne  apropiem  ca  de  izvorul  înţelep¬ 
ciunii  şi  al  puterii,  al  curajului  şi  al  statorniciei,  al  dreptăţii  şi  al  bucuriei, 
al  nădejdii  şi  al  iubirii.  întreaga  lege  creştinească  nu  este  altceva  decât 
Christos  însuş.  Celce  vrea  să  ştie  ce  poate  aveă  dela  credinţa  sa  creşti¬ 
nească,  acela  să  se  apropie  de  Christos,  să-l  primească  în  suflet  cu  toată 
credinţa  şi  iubirea  ce-o  poate  avea.  Nu  traiu  bun,  nici  zile  dalbe,  nu  | 
belşug  şi  noroc  în  cele  din  afară  ale  vieţii  —  să  aştepte  omul  în  primul  | 
rând  dela  evanghelia  Iui  Christos.  Ci  să  caute  mai  vârtos  a  se  pătrunde  1 
în  întreaga  sa  fiinţă  de  duhul  lui  Christos;  de  acel  duh  curat  şi  înalt,  plin  | 
de  har  şi  de  adevăr,  plin  de  eroism  moral  plin  de  bărbăţie  şi  jertfire,  plin  | 
de  putere  şi  iubire,  care  pe  El  l-a  însufleţit?!  A  zice  că  nimic  nu  în¬ 
seamnă  credinţa  şi  evanghelia  creştinească,  este  tot  atât  cât  a  zice,  că  nimic 
nu  înseamnă  acest  mare  duh  al  unei  nouă  vieţi,  că  nimic  nu  înseamnă 
Christos  însuş.  Dar  într’adevăr,  încă  nimenea  nu  s’a  apropiat  înzadar  de 
Christos.  încă  prea  puţin  au  ascultat  oamenii  de  El,  prea  puţin  au  în¬ 
văţat  dela  El.  încă  n’a  isprăvit  lumea  cu  Christos,  ca  să  se  poată  întoarce 
dela  El  ca  dela  un  lucru  învechit.  încă  prea  puţin  au  ascultat  oamenii  de 
poruncile  Lui,  prea  puţin  au  înţeles  cuvintele  Lui  şi  prea  puţin  s’au  pă¬ 
truns  de  duhul  Lui.  O  de-am  învăţă  să  privim  cu  ochii  Lui,  să  cugetăm 
cu  gândirile  Lui,  să  simţim  cu  inima  Lui.  Aceasta  e  ce  poate  să  însemne 
pentru  noi  credinţa  noastră ;  aceasta  e  ceeace  poate  să  ne  dea  evanghelia 
lui  Christos,  Atunci  cu  adevărat  am  înţelege  şi  noi,  ce  înseamnă:  A  fi 
părtaşi  moştenirii  sfinţilor  întru  lumină !  A  fi  scoşi  din  puterea  întunere- 
cului !  A  fi  mutaţi  în  împărăţia  luminii  şi  a  vieţii  1 

Atunci  am  vedea,  iubiţilor,  pogorându-se  şi  pe  pământ  între  oameni 
acea  măreaţă  împărăţie,  împărăţia  libertăţii  şi  a  adevărului,  a  dreptăţii  şi 
a  harului,  împărăţia  iubirii  şi  a  fericirii  oamenilor.  Dar  credinţa  în  Dum¬ 
nezeul  iubirii,  care  ni-s’a  arătat  în  lisus  Christos,  credinţa  în  iubirea  cea 
vecinică  care  ocârmueşte  lumea,  nu  este  pentru  noi  numai  un  izvor  de 
mângâiere  şi  de  întărire  în  mijlocul  năcazurilor  acestei  lumi  plină  de  pă¬ 
cate?  Nu,  ci  acea  credinţă  este  totodată  şi  un  neîncetat  protest  împotriva 
tuturor  puterilor  întunerecului  şi  ale  nedreptăţii;  cari  ca  o  povară  grea 
apasă  vieaţa  omenească. 

Până  atunci  nu  va  amuţi  acest  protest,  până  atunci  el  trebue  să  ră¬ 
sune  ca  un  strigat  de  mântuire,  pânăcând  acele  puteri  ale  răului  nu  vor 
încetă  să  tulbure  pacea  şi  fericirea  oamenilor.  Christos  nu  este  numai 

Mântuitorul  şi  aducătorul  păcii,.  în  mijlocul  năcazurilor  şi  a  strâmtorărilor 
acestei  lumi,  ci  El  este  totodată  şi  conducătorul  nostru  în  lupta  ce  trebue 
să  o  ducem  împotriva  minciunii  şi  a  răutăţii  împotriva  egoismului  şi  a 
nedreptăţii,  împotriva  trândăviei  şi  a  plăcerilor  deşerte,  împotriva  tuturor 
acelor  duhuri  rele  cari  sapă  vieaţa  şi  binele  oamenilor.  Celce  poartă  nu¬ 
mele  lui  Christos,  acela  trebue  să-i  urmeze  în  această  luptă,  purtându-se 
vitejeşte  cu  credinţa  unui  vrednic  ostaş. 

Dar  înainte  de  toate,  fiecare  creştin  e  dator  să  poarte  această  luptă 
împotriva  duhului  rău  din  inima  sa.  în  lăuntrul  omului  sunt  gândurile 
rele  şi  patimile  cari  trebue  combătute.  In  locui  lor  trebue  pregătit  lăcaşul 
frumos,  în  care  să  se  coboare  şi  să  se  sălăşluiască  duhul  adevărului  şi  al 
curăţeniei,  duhul  bunătăţii  şi  al  lăpădării  de  sine,  duhul  dreptăţii  şi  al 
iubirii.  O,  lumea  ar  putea  să  aibă  mult  dela  credinţa  creştinească.  Oameni 
cu  înţelepciune  dreaptă,  oameni  cu  voinţă  morală,  oameni  cu  inimă  nobilă, 
caractere  frumoase,  ridicate  mai  presus  de  bucuriile  şi  plăcerile  josnice, 
vrednici  ostaşi  ai  lui  Christos,  cari  să- şi  găsească  fericirea  vieţii  în  lupta 
sfântă  ce  vor  duce-o  pentru  cauza  lui  Dumnezeu  în  lume,  pentru  cauza 
adevărului  şi  a  iubirii.  Dacă  oamenii  ar  fi  mai  buni,  atunci  de  bună 
seamă  ar  fi  mai  mult  bine  şi  în  'urne.  Dacă  între  oameni  ar  stăpâni 
cinstea  şi  dragostea  frăţească,  dreptatea  şi  ajutorul  împrumutat,  curăţenia 
şi  frica  de  Dumnezeu,  care  este  începutul  înţelepciunii,  atunci  traiul  lor 
ar  fi  bun  şi  lumea  ar  fi  un  lăcaş  al  păcii  şi  al  fericirii.  Lucrul  lui  Dum¬ 
nezeu  aşteaptă  oameni  purtaţi  de  Duhul  lui  Dumnezeu.  împărăţia  Iui 
Dumnezeu  se  coboară  numai  prin  fii  lui  Dumnezeu,  cum  zice  apostolul 
Pavel  că:  «toată  făptura  descoperirea  fiilor  iui  Dumnezeu  o  aşteaptă». 

Nu  este  cu  dreptate  să  ispitim  pe  Domnul  Dumnezeu,  cerându  i  să 
schimbe  lumea  după  dorinţele  noastre  schimbăcioase.  Ori  aşteaptă  oamenii 
ca  Dumnezeu  să-i  facă  fericiţi  cu  puterea?  Dar  atunci  n’am  mai  fi  oameni, 
ci  am  fi  nişte  păpuşi  ca  nişte  făpturi  fără  suflet  şi  fără  voinţă.  Dumnezeu 
însă,  în  atotînţeiepciunea  sa,  a  voit  ca  nouă  să  ne  lase  răspunderea  pentru 
caracterul  şi  sufletul  nostru,  nouă  să  ne  lase  vrednicia  şi  meritul  pentru 
virtutea  noastră.  Numele  lui  Dumnezeu  are  să  fie  numai  ca  un  îndemn 
statornic  în  conştiinţa  noastră.  Duhul  şi  harul  lui  Dumnezeu  au  să  fie 
puterea  care  ne  pune  în  mişcare  spre  cele  bune. 

O  mult  poate  să  însemne  pentru  oameni  credinţa  creştinească!  Dacă 
am  fi  creştini  adevăraţi,  cum  am  putea  şi  cum  ar  trebui  să  fim,  atunci 
lumea  ar  înţelege  ce  va  se  zică:  A  fi  scoşi  din  puterea  întunerecului  şi 
a  fi  mutaţi  în  împărăţia  Fiiului  dragostei  lui  Dumnezeu!  Amin. 

Dr.  Nicolae  Bălan . 

MIŞCAREA  LITERARA. 

Predicatorul,  de  Eeon.  loan  P.  Ţincoca.  Volumul  I.  Predici  Dumi¬ 
nicale.  Vălenii-de-munte.  Tip.  «Neamul  Românesc»  1911,  250  pagini. 
Preţul:  Lei  1-20. 

Volumul  de  faţă  conţine  34  predici  duminecale,  4  predici  la  unele 
pericope  din  sf.  Evangelişti  (Matei  V  20 — 26,  Mat.  V.  27—32,  loan  111. 
1 — 21  şi  loan  VI.  27 — 39)  şi  două  Cazanii  scurte. 

Sunt  menite  a  ajută  preoţilor  cari  n’au  curajul  de  a  alcătui  înşişi  pre¬ 
dici,  dar  şi  pentru  ceice  au  talent  spre  aceasta,  pentrucă  sunt  diferite  punc¬ 
tele  de  vedere  din  cari  se  privesc  chestiunile  vieţii  creştine  din  partea 
diferiţilor  predicatori.  Folosindu-se  îndeosebi  de  celebra  scriere  «Vieaţa 
lui  lisus  Christos»  de  R.  P.  Didon,  autorului  îi  reuşeşte  a  ne  da  un  număr 
destul  de  considerabil  de  predici,  cari  toate  excelează  prin  scurţime  şi 
preciziune  şi  au  o  valoare  deosebită  prin  puterea  convingerii  ce  o  trezesc 
în  inimile  ascultătorilor,  lată  un  exemplu:  Voind  să  demonstreze,  că 
numai  apropierea  de  bunul  Dumnezeu  poate  aduce  omului  mulţămirea, 
zice:  «Unde  este  omul,  care  să  mă  facă  să  gust  fericirea  când  mă  răstig¬ 
neşte  cu  capul  în  jos  ca  pe  sf.  apostol  Petru;  unde  este  omul,  care  să 
mă  facă  să  simt  recoreală  in  cazanul  cu  smoală  topită,  ca  mulţi  sfinţi  mu¬ 
cenici?  Daţi-mi,  daţi-mi  pe  omul,  care  să  mă  facă  să  las  tată,  mamă,  soţie, 
copii,  pentru  a  mă  duce  desculţ,  gol,  fără  pane  în  traistă  spre  a  predică 
Evanghelia  răbdărei  şi  a  păcei  celor  întunecaţi  şi  barbari,  dar  doritori  de 
sângele  îndrăzneţilor.  Daţi-mi,  daţi-mi  voi  oameni,  cunoscuţi  şi  prietini, 
puterea  să  schimb  în  câţiva  ani  faţa  hunei  de  astăzi:  s’o  fac  să  despre- 
ţuească  minciuna,  luxul  şi  duşmănia;  să  urgisească  pe  clevetitorul  şi  pe 
desfrânatul,  să  urască  şarlatanismul  şi  hoţia!  Nu  puteţi  şi  nu  veţi  putea 
niciodată.  Aceasta  nu  stă  în  puterea  noastră  a  oamenilor,  deşi  simţim  cu 
toată  firea  noastră,  că  ne  trebue,  că  avem  lipsă  de  ele.  Singur  Dum¬ 
nezeu  poate  face  aceasta  după  cum  au  făcut  şi  sfinţii  apostoli  în  ziua 
Duminecii  celei  mari  şi  slăvite»  (a  Pogorîrei  Duhului  sfânt). 

Mai  amintesc  atâta  cu  privire  la  aceste  predici,  că  sunt  scrise  mai 
mult  în  ton  poporal  şi  vor  fi  urmate  şi  de  a!  doilea  volum.  Pentru  toate 
acestea  îl  recomand  preoţimei  noastre  cu  atât  mai  mult,  cu  cât  se  poate 
procură  pe  un  preţ  într’adevâr  minimal,  şi  sunt  rezultatul  muncei  nepre¬ 
tenţioase  a  unui  protoiereu  ai  bisericei  oitodoxe  a  fraţilor  de  peste  Car- 
paţi,  care  având  în  vedere  binele  nostru  al  tuturora,  roagă  fraţii  preoţi  să 
întrebuinţeze  predicile  volumului  de  faţă  la  toate  ocaziile  pentru  cari  sunt 
alcătuite.  Oh.  Cottişa. 

A  apărut  Nr.  1  din  Biblioteca  şcolarilot,  îngrijită  de  V.  Stan,  pro¬ 
fesor.  Conţine  3  povestiri  frumoase  şi  potrivite  pentru  micii  «şcolari». 

Ne  bucurăm  de  acest  nobil  zel,  ce  se  anunţă  din  mai  multe  părţi, 
de  a  contribui  la  luminarea  şi  înălţarea  sufletească  a  viitoarei  generaţii. 
Preţul  mic  de  6  fii.  de  număr,  încă  îi  asigură  o  răspândire  repede. 

Din  cele  trecute  vremi.  însemnări  despre:  începuturile  graiului  cul¬ 
turii  şi  literaturii  neamului  românesc:  de  Virgil  Oniţiu.  Arad,  1912.  Preţul 
2  coroane.  Porto  20  bani.  —  O  podoabă  pentru  orice  bibliotecă  şi  pe 
orice  masă  de  salon.  Cuprinsul  e  următorul:  I.  Urme  străvechi  de  limbă 
românească.  II.  Sfântul  Pavel  şi  Românii.  III.  Un  bulgar  de  pe  la  1200 
despre  Români.  IV.  începuturile  limbii  noastre  literare.  V.  Cel  mai  vechiu 
scris  original  românesc.  V!.  Românii  şi  începuturile  scrisului  cu  litere  la¬ 
tine.  VII.  Chestiunea  oiiginii  Românilor  la  cronicarii  noştri  cei  mai  vechi. 
VIII.  De  când  s’au  început  stăruinţele  pentru  unitatea  limbii  noastre  lite¬ 
rare?  IX.  Cele  mai  vechi  încercări  de  versificare  românească.  X.  Nicolae 
Cârnu  Milescu.  (Secol.  XVII.).  XI.  Din  bătrâni  cetire.  XII.  Audienţele  unui 
român  ia  împăratul  Iosiî  II.  XIII.  Cel  dintâi  protest  literar  la  noi,  scris  în 
numele  ţăranilor  împilaţi.  Secol.  XVIII.  XIV.  Epoca  fanarioţilor  înfierată 
în  formă  beletristică  de  un  român  contimporan.  Secol.  XVIII.  XV.  Cu¬ 
vinte  înţelepte.  (Aforisme  din  vechii  noştri  cronicari).  Preţioasa  carte  se 
poate  comandă  la  autorul  Virgil  Oniţiu,  director  gimn.  Braşov-Brasso. 
(Strada  Caterinei,  29).  _ 

CRONICA  BISERICEASCĂ  CULTURALĂ. 


Dorim,  tuturor  cetitorilor  şi  co¬ 
laboratorilor  noştri:  An  nou  fericit! 

* 

Cătră  cetitori!  în  anul  trecut  «Revista 
Teologică»  a  tost  primită  de  partea  cea 
mai  mare  dintre  preoţii  întregei  noastre 
mitropolii.  Ce  e  drept,  este  încă  îoărte 
mare  numărul  celor  ce  nu  şi  au  achitat 
abonamentul,  dar  sperăm  că  nu  vor  întârzia 
a  ni-1  trimite.  Fiind  îndreptată  lucrarea 
noastră  spre  folosul  sufletesc  mai  ales  al 
preoţimei,  nutrim  nădejdea  că  în  annl 
acesta  numărul  abonaţilor  noştri  se  va  spori. 
Nu  ar  trebui  să  existe  preot  în  întreaga  noa¬ 
stră  mitropolie,  care  să  nu  aboneze  această 
revistă,  care  este  singura  în  specialitatea  ei 
la  noi. 

Ca  să  mulţumim  cererile  multor  abo¬ 
naţi,  vom  scoate  diu  când  în  când  câte  un 
număr  numai  cu  predici  potrivite  pentru 
trebuinţele  poporului.  Aşa,  la  începutul  po¬ 
stului  mare  şi  cu  alte  ocazii. 

Vom  continua  «Biblioteca  bunului  pă¬ 
stor »,  din  care  a  apărut  numai  un  singur 
număr  până  acum.  Avem  pregătite  de  tipar 
încă  câteva  numere,  cari  n’au  apărut  din 
cauza  îngrămădirii  de  material  la  Tipogra¬ 
fia  arhidiecezană.  Numărul  2  din  această 
Bibliotecă  îl  vom  trimite  gratuit,  îndatăce 


va  apărea,  abonaţilor  din  anul  trecut,  cari 
au  achitat  întreg  preţul  abonamentului. 

Tot  asemenea  vom  trimite  gratuit  abo¬ 
naţilor  din  acest  an,  cari  achită  întreg  abo¬ 
namentul  până  cel  mai  târziu  în  1  Martie 
st.  v.  1912:  numărul  2  din  «Biblioteca  bu¬ 
nului  păstor»,  care  va  cuprinde  un  studiu 
pastoral :  Clerul  şi  chestiunea  alcoolismului, 
şi  numărul  3:  Sf.  loan  Oură  de  aur  şi  în¬ 
suşirile  lui  ca  orator  bisericesc. 

Numărul  acesta  s’a  expedat  tuturor 
preoţilor  şi  multor  mireni  din  întreaga  noa¬ 
stră  mitropolie.  Ceice  nu  doresc  să  se  abo¬ 
neze,  sunt  rugaţi  să  ni-l  retrimită.  Ceice 
îl  vor  reţinea,  vor  fi  consideraţi  ca  abonaţi. 

Adresele  onor.  preoţi  s’au  scris  după 
şematismele  din  calendarele  bisericeşti. 
Deoarece  adresele  se  vor  tipări,  îndată  ce 
vom  şti  numărul  abonaţilor,  rugăm  pe  cei 
interesaţi  să  ne  anunţe  eventualele  rectifi¬ 
cări  ale  adresei,  ca  să  poată  primi  revista 
regulat. 

* 

Moartea  episcopului  Timuş  al  Ar¬ 
geşului.  Din  Bucureşti  ni-se  teiegrafiază: 
Eri,  Joi  dimineaţa  a  răposat  episcopul  Timuş 
al  Argeşului. 

Episcopul  Timuş  locuia  la  biserica 

Antim. 

De  două  zile  Episcopul,  care  suferea 
de  mai  mult  timp  de  boală  de  inimă,  s’a 
simţit  mai  rău. 

Boala  se  agravase  pe  neaşteptate,  fapt 
care  îngrijea  pe  cei  din  jurul  înaltului 
prelat. 

Miercuri  a  fost  chemat  dl  Dr.  Buicliu, 
care  i-a  dat  primele  îngrijiri. 

Joi  noaptea,  însă,  boala  s’a  agravat  şi, 
după  o  criză  violentă.  Episcopul  a  încetat 
din  vieaţă. 

Vestea  a  fost  imediat  comunicată  la 
cancelaria  Mitropoliei  şi  guvernului. 

Se  ştie  că  episcopul  Timuş  fusese  de¬ 
semnat,  de  Sinod  şi  de  guvern,  pentru  a 
îi  ales  Mitropolit  Primat  imediat  după  va¬ 
canţa  parlamentară,  când  urmă  să  se  con¬ 
voace  marele  colegiu  electoral. 

Episcopul  Timuş  s’a  născut  în  anul 
1849  în  Iaşi. 

Cursul  primar  !-a  început  la  Iaşi,  ter- 
minându-1  la  monastirea  Neamţu.  Cursul 
seminaru  ui  de  gradul  I  l-a  făcut  la  Socola. 
In  anul  1871  a  fost  hirotonisit  diacon  şi 
tot  în  acelaş  an  văduvind,  s’a  reîntors  în 
seminar  şi  şi-a  complectat  studiile  de  7  clase. 
In  anul  1874  s’a  înscris  la  facultatea  de 
litere  din  laşi,  în  anul  următor  a  fost  per¬ 
mutat  ca  arhidiacon  la  Mitropolia  din  Bu¬ 
cureşti,  când  a  primit  tunderea  monahală 


în  biserica  Sf.  Qheorghe  din  monastirea 
Gernica,  unde  îşi  are  şi  metania. 

Numit  în  urmă  predicator,  a  fost  trimis 
în  1880  pentru  complectarea  studiilor  teo¬ 
logice  la  Cernăuţi,  de  unde  s’a  reîntors  în 
1884  cu  titlul  academic  de  doctor  în  teo¬ 
logie,  apoi  hirotonisit  preot,  numit  profesor 
suplinitor  în  facultatea  de  teologie  din  Bu¬ 
cureşti  şi  ridicat  la  gradul  bisericesc  de 
Arhimandrit. 

La  anul  1886  a  fost  ales  şi  hirotonisit 
Arhiereu  cu  titlul  de  Pitişteanul. 

In  acest  interval  a  fost  numit  director 
al  internatului  teologic  şi  cu  titlu  provizor 
(1897)  la  catedra  de  limba  ebraică,  Arheo¬ 
logia  biblică  şi  Exegesa  vechiului  testament 
dela  Facultatea  de  teologie. 

La  14  Martie  a  fost  ales  Episcop  al 
Eparhiei  Argeşului. 

Prea  Sfinţia  Sa  a  publicat  mai  multe 
opere  teologice:  Teologia  Dogmatică,  de 
i.  P.  P.  S.S.  Macarie,  Mitropolitul  Moscovei 
f  1882  (3  voi.  trad.)  —  Tetravanghelul  lui 
Coresi  1561.  —  Istoria  Dreptului  Roman 
de  Zaharia  (trad.)  —  Meditaţîuni  asupra 
Psalmilor  (3  voi.)  —  Catehismul,  de  Da- 
maschin,  episcopul  Rîmnicului. —  Călătoria 
la  locurile  sfinte.  —  Dicţionar  aghiografic, 
care  cuprinde  pe  scurt  vieţele  sfinţilor  de 
peste  tot  anul.  (După  «-Tribuna») 


Tipicul  cultului  religios. 

Cazuri  liturgice ,  date  şi  indigitări  tipiconale  pe  luna  lui  Ianuarie  1912. 

Sâmbătă  în  1  Ianuarie  Ia  vecernie.  Preotul  întrând  în  altar,  ia  epitrahilul  şi  da 
binecuvântarea  obicinuită,  iar  strana  dă  cetire  psalmului  de  seara,  « Binecuvântează  su¬ 
flete  al  meu».  Urmează  apoi  caftisma  * Fericit  este  bărbatul»  şi  ectenia  cea  mare  dela 
preot,  iar  Ia  sfârşitul  acestora  se  cântă  «Doamne  strigat-am  •  cu  10  stihiri  şi  anume  3 
stihiri  ale  glasului  de  rând  (glas  6)  trei  ale  praznicului  - Pogorându-se  Mântuitorul  la 
neamul  omenesc »  (de  2  ori),  « Nu  s’a  ruşinat  Prea  bunul  Dumnezeu» ,  şi  4  ale  sfântului 
Vasile  « Cel-ce  eşti  chemat  cu  numele  împărăţiei ■>  (de  2  ori)  «Cu  vestmintele  archieriei» 
şi  « Celce  eşti  împreună  cu  cetele  cereşti »  din  mineiu  pe  glasul  indicat  acolo.  «Mărire— 
De  înţelepciune  iubitor  îăcându-te  Cuvioase»,  din  mineiu,  «şi  acum»  dogmatica  glasului 
de  rând  din  octoie.  După  vohod  se  cântă  prohimenul  zilei  «Domnul  s’a  împârăţit»  cu 
stihul  lui  şi  se  cetesc  cele  trei  paremii,  dela  Facere,  din  Pildele  lui  Solomon.  Ectenia 
«să  zicem  toţi»  —  imnul  de  seara  «Invredniceşte-ne  Doamne»  --  ectenia  celor  6  cereri 
să  plinim  rugăciunile  noastre».  După  această  ectenie  urmează  stihoavna  învierii  a  gla¬ 
sului  de  rând  cu  «Mărire — Cela-ce  darul  minunilor  din  ceriu  ai  luat»,  «şi  acum»  dog¬ 
matica  stihoavnei  glasului  al  6-lea.  Strana  ceteşte  după  acestea  rugăciunile  «acum  slo- 
bozeşte  —  Sfinte  Dumnezeule  —  Prea  Sfântă  Treime — Tatăl  nostru»,  iar  după  vosglasul 
acestui  din  urmă  cântă  1)  tropariul  învierii,  a  glasului  de  rând«Mărire — In  tot  pă- 

mântui  a  eşit  vestirea  Ta»  al  Sfântului,  «şi  acum  —  Cela-ce  şezi  pe  scaun  în  chipul  fo¬ 
cului»  tropariul  praznicului.  Otpnstul  ca  întotdeauna. 

Duminecă  In  1  Ianuarie,  Cea  după  Tăierea  împrejur  a  Domnului  nostru 
Isus  Christos,  Pomenirea  celui  dintru  Sfinţi  părintele  nostru  Vasilie  cel  Mare 
arhiepiscop  din  Chesarea  Capadochiei  şi  Dumineca  înainte  de  Botezul  Domnului 
glas  6  voscr.  9.  La  utrenie:  începutul  ca  întotdeauna,  cu  binecuvântare,  cn  cetirea 
psalmilor  de  dimineaţa  şi  cu  ectenia  cea  mare  de  începere.  La  « Dumnezeu  este  Domnul » 
(de  4  ori  pe  melodia  tropariului  glasului  al  6-tea)  se  pun  troparele  dela  încheierea  ve¬ 
cerniei,  cu  deosebirea  că  tropariul  învierii  se  cântă  de  2  ori.  După  tropare  urmează 
ectenie  mică  şi  cele  doauă  grupe  de  sedelne  ale  glasului  de  rând  iar  cu  ectenie  între 
ele.  Strana  cântă  apoi  imediat  după  seria  a  doua  a  sedelnelor,  Polileul  cu  pripelele 
praznicului  şi  troparele  învieiii  «Soborul  îngeresc  s’a  mirat».  Ectenie  —  ipacoiul  glasului 

—  sedealna  cea  după  Polileu  a  mineiului,  cu  «Mărire  —  Darul  Dumnezeeştilor  Tale  cu¬ 
vinte»,  «şi  acum  —  Stăpânul  tuturor  şi  Făcătorul»,  toate  pe  melodia  antifonnlui  glasului 
8.  Celelalte  ca  de  obiceiu,  antifoanele  glasului,  evanghelia  utreniei  a  învierii  (a  9)  «în¬ 
vierea  lui  Christos»,  psalmul  «Milueşte-mă  "Dumnezeule»,  «Mărire— şi  acum»  cu  stihi- 
rile  tor  şi  stihira  «înviind  Isus  din  mormânt»  cu  stihul  ei.  Catavasiile  Botezului  « Fundul 
adâncului »  cu  condacul  praznicului  şi  sedealna  Sfântului  la  peasna  a  3-a  şi  cu  condacul 
şi  icosul  Sfântului  la  peasna  a  6-a,  Pesnei  a  8-a  îi  premerge  stihul  «să  lăudăm  bine  să 
cuvântăm»,  iar  pea  na  a  9-a  este  precedată  de  imnul  Născătoarei  «Măreşte  su/lcte  al  meu 

—  Ceeace  eşti  mai  cinstită »  Ectenie  mică  -  sîetilna  «Sfânt  este  Domnul»  a  învierii  a  9-a 
«Mărire»  sfetilna  Sfântului  «şi  acum»  a  praznicului,  ceste  din  urmă  din  mineiu.  La 
hvalite  să  pun  8  stihiri,  4  ale  învierii,  şi  4  ale  Sfântului  «Mărire»  stihira  evanghelici  «şi 
acum  —  Prea  binecuvântată  eşti»  şi  doxologia  cea  mare,  ambele  pe  tropariul  glasului  6 
şi  tropariul  «Inviat-ai  din  mormânt». 

La  liturgic.  După  vohod,  tropariui  învierii,  al  Praznicului  şi  al  Sfântului  cu  con- 
dactil  învierii  «Mărire»  ai  Sfântului,  «şi  acum»  a)  praznicului.  La  apostol  şi  la  evanghelie 
pe  rând,  a  duminecii  înainte  de  Botezul  Domnului,  a  praznicului  şi  a  Sfântului.  Lîturgia 
se  face  cea  a  Sfântului  Vasile  cel  Mare,  fiind  prăznuirea  lui  în  această  zi. 

Joi  în  5  Ianuarie  la  vecernie:  începutul  se  face  cu  binecuvântare  dela  preot  şi 
cu  cetirea  psalmului  de  seara  « Binecuvintează  suflete  al  meu».  După  ectenia  cea  mare 
de  începere  urmează  «Doamne  strigat-am»  pe  glas  2  cu  stihirile  mineiului  şi  cu  «Mă¬ 
rire  şi  acum  —  Plecatuţi-ai  capul  Înainte  Mergătorinlui»  Vohod  unul  «Lumină  lină»  şi 
prohimenul  zilei.  Se  cetesc  apoi  paremiile  întocmai  după  prescrierile  mineiului  şi  anume 
după  paremia  a  3-a  dela  Eşire  se  cântă  tropariul  «Arătatute-ai  în  lume»  cu  stihurile  lui, 
apoi  iar  trei  cu  tropariul  «Păcătoşilor  şi  vameşilor»  cu  stihurile  lui.  Acestea  sfârşite, 
strana  ceteşte  şi  celelalte  paremii  şi  apostolul  din  epistola  sf.  apostol  Pavel  cătră  Co- 
rintheni  « Fraţilor ,  slobod  ji  nd  de  toate »  iar  preotul  evanghelia  dela  Luca  «In  anul  al 
Il-lca  al  stăpâniei  lui  Tiberie  CesariJui»,  dela  ceasul  al  9-lea.  Ectenia  «să  zicem  toţi. 
«luvredniceşte-ne  Doamne»,  ectenia  celor  6  cereri,  apoi  stihoavna  mineiului.  După 
«acum  slobozeşte»  şi  celelalte  se  cântă  tropariul  «In  Iordan  botezându-te  Tu  Doamne» 
de  3  ori  şi  otpustul. 

Vineri  în  6  Ianuarie  Botezul  Domnului.  La  utrenie:  Preotul  din  altar  dă  bine¬ 
cuvântarea  zicând:  «Binecuvântat  este  Dumnezeul  nostru...»  iar  strana,  dupăce  răspunde 
cu  «Amin»,  ceteşte  psalmii  de  dimineaţa.  Urmează  apoi  ectenia  cea  mare  de  începere 
după  al  cărei  vosglas  strana  cântă  pe  melodia  glasului  1  -Dumnezeu  este  Domnul»  de 
4  ori  şi  tropariul  Botezului  de  3  ori;  odată  singur,  odată  cu  «Mărire»  şi  odată  cu  «şi 
acum».  Ectenie  mică — seria  I-ă  de  sedelne —  ectenie  -  seria  a  tl-a  de  sedelne  —  Po¬ 
lileul  cu  pripelele  praznicului,  —  ectenie  mică  sedealna  cea  după  Polileu  (antifon  4) 
cu  «Mărire  —  şi  acum»  — antifoanele  glasului  4  dela  praznice  —  cu  prohimenul  «Marea 
a  văzut  şi  a  fugit.  Iordanul  s’a  întors  înapoi»  şi  stihul  lui.  După  «Toată  suflarea»  preotul 
indică  apoi  ceteşte  evanghelia  utreniei  dela  Marcu:  «In  vremea  aceea  venit’a  Isus  din 
Nazaretul_Gali!eiei  şi  s’a  botezat  dela  loan  în  Iordan».  După  acestea  cetindu-se  mai 

îrttâiu  psalmul  50,  urmează  «Mărire  —  şi  acum  —  Toate  astăzi  să  se  bucure»  şi  stihul 
«milueşte-mă  Dumnezeule»  cu  stihira  pe  glas  6  «Dumnezeu  Cuvântul  s’a  arătat  cu  trup 
neamului  omenesc».  După  ectenia  «Mântueşte  Dumnezeule»  urmează  catavasiile  Bote¬ 
zului  «Fundul  adâncului  l’a  descoperit»,  cu  ectenie  mică  şi  ipacoiul  praznicului  la  peasna 
a  treia  şi  cu  ectenie  mică  şi  condacul  şi  icosul  praznicului  la  peasna  a  6-a.  Pesnei  8  îi 
premerge  stihul  «să  lăudăm,  bine  să  cuvântăm»  iar  pesnei  a  9-a,  pripelele  praznicului 
dela  această  peasnă.  După  vosglasul  ecteniei  mici  strana  cântă  de  3  ori  sfetilna  praz¬ 
nicului,  hvalitele  cu  6  stihiri  şi  cu  «mărire  —  şi  acum»  tot  din  mineiu  şi  doxologia  cea 
mare  pe  melodia  antifonului  glasului  2.  Utrenia  să  încheie  cu  tropariul  ■  In  Iordan  bo- 
tezându-te  Tu  Doamne». 

La  liturgie:  In  loc  de  <■  Binecuvântează  suflete  al  meu»,  înainte  de  «Unule  născut» 
şi  în  loc  de  fericiri  se  cântă  cele  trei  antifoane  din  mineiu.  Apostolul,  Evanghelia  praz¬ 
nicului  şi  la  «Cuvinesă  cu  adevărat»  irmosul  Botezului  şi  priceastua  «Arâtatus’a  darul 
lui  Dumnezeu  cel  mântuitor  tuturor  oamenilor». 

In  această  zi  să  face  între  sunetele  clopotelor  şi  a  cântării  «glasul  Domnului  peste 
ape»  procesiune  la  riu  sau  Ia  un"  izvor  oarecarele,  unde  după  rânduelile  şi  normele 
tipiconale  cuprinse  în  mineiu  se  face  sfinţirea  cea  mare  a  apei. 

Vineri  In  6  Ianuarie  la  vecernie.  Începutul  cel  obicinuit.  La  «Doamne  strigat-am* 
se  cântă  6  stihiri  şi  anume  3  ale  praznicului  şi  trei  ale  Inaintemergătoriului,  «Mărire 
Celace  eşti  în  trup  luminătoriu»  «şi  acum  —  Dumnezeu  Cuvântul  s’au  arătat  cu  trup 
neamului  omenesc».  Dupăvohod  «Lumină  lină»  prohimenul  mineiului,  ectenia  «să  zicem 
toţi,  Invredniceşte-ne  Doamne»  ectenia  celor  6  cereri  apoi  stihoavna  mineiului  cu  «mă¬ 
rire,  Ca  un  râvnitor  al  Duhului»  «şi  acum,  Veniţi  să  urmăm  fecioarelor  celor  înţelepte* 
pe  antifonul  glasului  4.  După  «Acum  slobozeşte.  Sfinte  Dumnezeule,  Prea  sfântă  Treime, 
Tatăl  nostru»  se  cântă  tropariul  Sfântului  «Pomenirea  dreptului  cu  laude»,  mărire,  şi 
acum  al  praznicului  «In  Iordan  botezându-te»  şi  se  face  otpustul. 

Sâmbătă  în  7  Ianuarie,  soborul  Sfântului  măritului  proroc  Inaintemergăto- 
rului  şi  Botezâtoriului  loan:  la  utrenie.  După  obicinuitul  început,  cu  binecuvântare, 
cetirea  psalmilor  de  dimineaţa  şi  ectenia  de  începere  se  cântă  pe  melodia  tropariului 
glasului  t  «Dumnezeu  este  Domnul»  de  4  ori  tropariul  «In  Iordan»  de  2  ori  «Mărire» 
tropariul  Inaintemergătoriului,  «şi  acum»  iar  «In  Iordan  botezându-te  tu  Doamne».  Ec¬ 
tenie  grupa  I-ă  de  sedelne,  ectenie,  grupa  a  11-a  de  sedelne,  psalmul  50,  ectenia  «Mân¬ 
dreşte  Dumnezeule  poporul  Tău»  şi  catavasiile  Botezului.  La  peasna  a  3-a  să  pune  con- 
dacuî  şi  icosul  praznicului  şi  sedealna  mineiului  cu  «mărire,  şi  acum.  Iordanul  cu  apa 
au  slujit  Ţie»  pe  antifon  8,  la  peasna  a  6-a  condacul  şi  icosul  Sfântului.  Pesnei  a  8-a 
îi  premerge  stihul  «să  lăudăm,  bine  să  cuvântăm*  iar  la  peasna  a  9-a  în  loc  de  «Mă¬ 
reşte  suflete  al  meu,  Ceeace  eşti  mai  cinstită »  se  cântă  pripelele  praznicului  şi  ale  Înainte 
mergătorului.  Ectenie,  sfetilna  Inaintemergătoriului  «Mărire,  Minunat  mai  înainte  ai  gătit 
cărările  Dumnezeu»,  «şi  acum*  sfetilna  praznicului  ■  Arătatu-s’a  Mântuitoriul».  Hvalitele 
praznicului  «Mărire,  înger  din  pântece  neroditor»,  a  Sfântului  «şi  acum,  Astăzi  Christos 
la  Iordan»  şi  doxologia  cea  mare  pe  antifonul  glasului  2.  La  liturgie:  «Binecuvântează 
suflete  al  meu»,  Unule  născut»  şi  fericirile  pe  melodia  antifonului  glasului  2  cu  «Mă¬ 
rire,  Pecetea  Prorociilor  pe  tine  te  cunoaştem»,  «şi  acum,  Nespusă  zămislirea  cu  ade¬ 
vărat»  dela  peasua  a  6-a  a  canonului.  In  loc  de  «Cuvine-să  cu  adevărat»  cântăm  irmosul 
Botezului  şi  priceastna  «Intru  pomenire  vccinică  va  fi  dreptul. 

Sâmbătă  în  7  Ianuarie  ia  vecernie:  Preotul  dă  binecuvântarea,  iar  strana  ce¬ 
teşte  psalmul  de  seara.  Urmează  după  acestea  ectenia  cea  mare  de  începere  şi  «Doamne 
strigat-am*  pe  melodia  glasului  7  cu  4  stihiri  ale  învierii  din  octoic  şi  6  ale  mineiului. 

Mărire,  Celace  îmbracă  cerul  cu  nori»  a  prâznuirii,  şi  acum»  dogmatica  glasului  7  din 
octoic.  Vohod,  Lumină  lină,  prohimenul  «Domnul  s’a  împărăţii»,  ectenia  să  zicem  toţi» 
învredniceşte-ne  Doamne,  ectenia  <să  plinim  rugăciunile  noastre  Domnului»,  stihoavna 
învierii  (a  glasului  7}  cu  «Mărire,  şi  acum.  La  rîul  Iordanului  văzându-te  pe  Tine  loan 
la  sine  venind»  stihira  serbării.  «Acum  slobozeşte,  Sfinte  Dumnezeule,  Prea  sfântă  Treime, 


Tatăl  nostru»  şi  după  vosglas  tropariul  învierii,  «Mărire,  şi  acum»  tropariul  serbării  «In 
Iordan  botezându-te  Tu  Doamne»  şi  otpustul  obicinuit. 

Duminecă  în  8  Ianuarie  Prea  c»v.  Păr.  nostru  George  Hosevitul  şi  cnvioasa 
maica  noastră  Domnica;  Dumineca  după  Botezul  Domnului,  glas  7,  voscr.  10:  la 
utrenie:  După  începutul  obicinuit  «Dumnezeu  este  Domnul»  de  4  ori  pe  melodia  tro- 

pariului  glasului  7  apoi  tropariul  acestui  glas  de  2  ori  «Mărire,  Intru  tine  părinte  cu 

osârdie  s’a  mântuit  cel  după  chip»  tropariul  Sfântului  «şi  acum»  al  praznicului  «In 

Iordan  botezându-te  tu  Doamne»  Preotul  zice  apoi  ectenia  mică,  iar  strana  cântă  se- 

delnele  învierii  ale  glasului  7  din  octoic  (cu  ectenie  mică  între  ele)  şi  troparele  învierii 
-Soborul  îngeresc».  Urmează  după  aceste  tropare  ectenie,  ipacoiul  şi  antiîoanele  gla¬ 
sului  de  rând  şi  după  «Toată  suflarea»  evanghelia  utreniei  a  10-a.  «învierea  lui  Christos* 
psalm  50,  «Mărire,  Pentru  rugăciunile  apostolilor»,  «şi  acum.  Pentru  rugăciunile  Născă¬ 
toarei  de  Dumnezeu»,  «Milueşte-mă  Dumnezeule,  înviind  Isus  din  mormânt»  şi  ectenia 
Mântueşte  Dumnezeule  poporul  Tău».  După  vosglasul  acestei  ectenii  cântăm  catavasiile 
praznicului  r Fundul  adâncului *.  La  peasna  a  3-a  după  ectenie  cântăm  condacul  şi  icosul 
praznicului  dela  peasna  a  6-a,  condacul  şi  icosul  Sfântului,  -Mărire»  sedealna  Cuvioasei 
şi  acum,  Apele  Iordanului  le-ai  sfinţit»,  sedealna  praznicului,  iar  la  peasna  a  6-a  tot 
după  ectenie  mică  punem  condacul  şi  icosul  învierii  din  octoic.  Pesnei  8  îi  premerge 
stihul  «să  lăudăm  bine  să  cuvântăm»  iar  pesnei  a  0-a  imnul  Născătoarei  «măreşte  su¬ 
flete  al  meu,  Ceeace  eşti  mai  cinstită».  După  ectenie  se  cântă  sfetilna  învierii,  «Mărire, 
Defăimând  cele  pământeşti  cinstită»  sfetilna  Cuvioasei  «şi  acum,  Aratatu-s’a  Mântuitorul 
Darul  şi  Adevărul  în  repejunile  Iordanului»  sfetilna  praznicului.  La  hvalite  se  cântă  8 
stihiri  şi  anume  4  din  octoic  ale  glasului  de  rând,  4  ale  praznicului  din  mineiu  dela 
stihoavna  utreniei  pe  glas  2  (la  cele  2  stihiri  din  urmă  se  cântă  stihurile  praznicului 
«Marea  a  văzut  şi  a  fugit.  Iordanul  s’a  întors  înapoi»,  şi  «Ce-ti  este  ţie  mare  etc,») 
«Mărire»  stihira  evangeliei  «şi  acum,  Prea  binecuvântată  eşti»  şi  doxologia  cea  mare, 
ambele  pe  melodia  tropariului  glasului  7. 

Sâmbătă  în  14  Ianuarie,  Ia  vecernie :  După  bmeouvântare  dela  preot,  după 
psalmul  de  seara  şi  după  ectenia  cea  mare  de  începere  cetim  cuftisma  «Fericit  este 
bărbatul».  La  «Doamne  strigat-am»  cântăm  10  stihiri,  7  ale  octoihului  dela  glas  8  şi  trei 
ale  Triodului  (cea  dintâi  «Să  nu  ne  rugăm  cu  fariseul»  să  repeţeşte).  «Mărire  —  Atot- 
ţiitorule  Doamne,  ştiu  cât  pot  lacrămile»  din  triod,  «şi  acum»  dogmatica  glasului  8  din 
octoih.  Vohod  —  «Lumină  lină»  -  ectenia  «Să  zicem  toţi»  —  imnul  «Invredniceşte-ne 
Doamne»  —  ectenia  «Să  plinim  rugăciunile  noastre»  —  stihoavna  învierii  a  glasului  8 
(pe  antifon)  cu  «Mărire  Îngreuiaţi  fiind  ochii  mei  de  fărădelegile  mele»  pe  tropar  5, 
«şi  acum»  dogmatica  stihoavnei  dela  acelaş  glas  din  octoih.  «Acum  slobozeşte  —  Sfinte 
Dumnezeule  —  Preasfântă  Treime  şi  Tată!  nostru».  După  vosglas  troparul  învierii  a 
glasului  8,  «Mărire  şi  acum»,  bogorodicina  lui  şi  otpustul. 

Duminecă  în  15  Ianuarie;  Cuv.  păr.  Pavel  Tiveul,  dumineca  Vameşului  şi  a 
Fariseului,  glas  8,  voscr.  11.  Evanghelia  la  liturgie  dela  Luca:  «Zis-a  Domnul  pilda 
aceasta:  doi  oameni  s’au  suit  în  biserică .»  La  utrenie:  începutul  cu  binecuvântare,  ce¬ 
tirea  psalmilor  de  dimineaţa  şi  cu  ectenia  cea  mare  de  începere.  La  «Dumnezeu  este 
Domnul»,  care  să  cântă  de  4  ori  pe  melodia  troparului  glasului  8  cântăm  de  2  ori  însuşi 
acest  tropar  şi  «mărire  şi  acum»  bogorodicina  lui.  După  ectenie  dela  preot  cântăm  pe 
rînd  cele  2  serii  de  sedelne  ale  octoihului  cu  «Mărire  şi  acum*  şi  cu  ectenie  mică  între 
ele,  apoi  după  a  Ii-a  serie  de  sedelne,  imediat  urmează  troparele  învierii  «Soborul 
îngeresc»,  ectenie  —  ipacoiul  şi  antifoanele  glasului  8,  —  «Toată  suflarea»  —  evangelia 
utreniei  a  11-a  «învierea  iui  Christos»  şi  psalm  50.  După  acest  psalm  cântăm  pe 

glas  8  stihirile  de  pocăinţă  «Mărire  —  Uşile  pocăinţei  deschide-mi  mie  Dătătorule  de 
vieaţă»,  «şi  acum  —  Cărările  mântuirii  îndreptează-mi  Născătoare  de  Dumnezeu»,  stihul 
«Milueşte-mă  Dumnezeule»  cu  stihira  «La  mulţimea  faptelor  mele  celor  rele»  pe  glas  6. 
După  vosglasul  ecteniei  «Mântueşte  Dumnezeule  poporul  Tău»  cântăm  catavasiile  Bunei- 
vestiri  «Deschide-voiu  gura  mea»,  în  sedelnele  triodului  la  peasna  a  3-a  cu  «mărire  şi 


acum»  şi  cu  condacele  şi  icosul  triodului  la  peasna  a  6-a.  Pesnei  8  îi  premerge  stihul 
«Să  lăudăm,  bine  să  cuvântăm?,  iar  înaintea  pesnei  a  9-a  cântăm  imnul  Născătoarei 
«Măreşte  suflete  al  meu  —  Ceeace  eşti  mai  cinstită».  După  ectenie  mica  cântăm  sfetilna 
învierii,  «Mărire  —  Să  fugim  de  gvâirea  cea  înaltă  şi  înrăutăţită  a  fariseului»,  «şi  acum 

—  Făcătorul  zidirii  şi  Dumnezeu!  tuturor  a  luat  trup  omenesc»,  sfetilna  triodului  şi 
bogoro ricina  ei.  La  hvalite  se  pun  S  stihiri,  4  ale  octoihului  şi  4  ale  triodului,  «Mărire 

—  Pe  fariseul,  celce  se  îndrepta  pe  sine  cu  laudele  lucrurilor  lui»,  «şi  acum  —  Prea 
binecuvântată  eşti»  şi  doxologia  cea  mare,  ambele  pe  antifonul  glasului  8. 

Sâmbătă  în  21  Ianuarie  la  vecernie.  începutul  ca  şi  în  dumineca  Vameşului  şi 
a  Fariseului.  La  «Doamne  strigat-am»  punem  10  stihiri,  6  ale  octoihului  dela  glas  1  şi 
4  ale  triodului  (sunt  numai  2,  dar  ambele  se  repeţesc).  «Mărire  —  O!  de  cât  bine  m’am 
lipsit  eu  ticălosul  pe  mine  însumi»  din  triod,  glas  2,  «şi  acum»  bogorodicitia  dela  sti¬ 
lurile  vecerniei  ale  acestui  glas.  Vohod  —  «Lumină  lină»  —  prohimenu!  zilei  —  şi  cele¬ 
lalte  ca  de  obiceiu.  După  ectenia  celor  6  cereri  urmează  stihoavna  glasului  1  din  octoih 
cu  «mărire  —  Risipind  bogăţia  darului  celui  părintesc»  pe  troparul  glasului  6  «şi  acum» 
bogorodicina  stihoavnei  acestui  glas.  «Acum  slobozeşte»  şi  celelalte.  «După  «Tatăl 
nostru»  urmează  troparul  învierii  a  glas.  1,  «mărire  şi  acum»  bogorodicina  lui  şi  otpustul. 

Duminecă  în  22  Ianuarie,  sfântul  apostol  Timotei,  dumineca  Fiului  rătăcit, 
glas  1,  voscr.  1,  evanghelia  la  liturgie  dela  Luca:  'Zis-a  Domnul  pilda  aceasta;  un 
om.  oarecarele  aveâ  doi  fe.iori La  utrenie:  începutul  se  face  cu  binecuvântare,  cetirea 
psalmilor  de  dimineaţa  şi  ectenia  cea  mare  de  începere.  La  «Dumnezeu  este  Domnul» 
care  să  cântă  de  4  ori  pe  melodia  troparului  glasului  1,  cântând  de  2  ori  însuşi  acest 
tropar  şi  «Mărire  şi  acum»  bogorodicina  lui. 

După  ectenie  dela  preot  cântăm  cele  două  grupe  de  sedelne  din  octoih  iarăşi  cu  ectenie 
între  ele,  iar  după  acestea  imediat  Polileul  cu  psalmul  de  tânguire  «La  rîul  Babilontilui 
acolo  am  şezut  şi  am  plâns»  şi  troparele  învierii  «Soborul  îngeresc.»  Ectenie  —  ipacoiul 
şi  antiîoanele  glasului  cu  prohimenul  lor  şi  după  «Toată  suflarea»  să  ceteşte  evanghelia 
utreniei  l-a  —  «învierea  lui  Christos»  —  psalm  50  şi  stihirile  de  pocăinţă  pe  cum  s’a 
arătat  în  dumineca  precedenta.  Cutavasiile  triodului.  După  peasna  a  3-a  «Mintea  mea 
cea  neroditoare,  aducătoare  de  roadă  Dumnezeule  arată-o»,  urmează  ectenie  mică  şi 
sedealna  triodului  cu  «Mărire  şi  acum».  «Ceeace  nu  şti  de  mire  Curată»,  iar  după  peasna 
a  6-a  «întru  adâncul  păcatelor  sura  cuprins»  şi  după  ectenie  mică  cântăm  condacul  şi 
cetim  icosul  triodului.  Pesnei  8  şi  aici  îi  prernerge  stihul  «să  lăudăm  bine  să  cuvântăm» 
iar  pesnei  a  9-a  imnul  «Măreşte  suflete  al  meu  —  Ceeace  eşti  mai  cinstită.»  Ectenie, 
sfetilna  învierii,  «mărire  —  Cheltuind  avuţia  Ta  Doamne»,  «şi  actim  —  Sfânta  maică 
Fecioară»,  sfetiinele  triodului.  La  hvalite  5  stihiri  ale  octoihului  şi  3  ale  triodului.  Hva- 
litele  se  încheie  cu  «Mărire  —  Bunule  Părinte!  depărtatu-m’am  dela  Tine,  ci  nu  mă 
părăsi»  pe  glas  5,  «şi  acum  —  Preabinecuvantatâ  eşti»  şi  doxologia  cea  mare,  ambele 
pe  melodia  troparului  glasului  1. 

Sâmbătă  în  28  Ianuarie  la  vecernie.  După  Binecuvântare,  psalmul  de  seara  şi 
după  ectenia  de  îucepere  să  ceteşte  caflisma  «Fericit  este  bărbatul.»  La  «Doamne  stri¬ 
gat-am  cântăm  10  stihiri,  6  ale  octoihului  dela  glas  2  şi  4  a  triodului.  «Mărire  —  Când 
se  vor  pune  scaunele  şi  se  vor  deschide  cărţile  şi  Dumnezeu  va  şedea  la  judecată,  O! 
ce  frică  va  fi  atuncia!»  «şi  acum»  dogmatica  glasului  2  dela  stihirile  vecerniei.  După 
voliod  cetim  imnul  «Lumină  lină»  şi  cântăm  prohimenul  zilei  «Domnul  s’a  împârăţit 
cu  stihul  lui,  iar  după  ectenia  «să  zicem  toţi»  cetim  imnul  de  seara  «Învredniceşte- ne 
Doamne  în  seara  aceasta  *  Să  zice  apoi  ectenia  «să  plinim  rugăciunile  noastre»,  iar 
după  al  11-lea  vosglas  al  ei  urmează  stihoavna  octoihului  (glas  2)  cu  «Mărire  —  Vai 
mie,  înegritule  suflete  până  când  dela  răutăţi  nu  le  mai  curmezi?»  pe  antifon  8,  «şi 
acum»  dogmatica  stihoavnei  glasului  8.  «Acum  slobozeşte  —  Preasfântă  Treime  —  Tatăl 
nostru»,  troparul  glasului  de  rînd  «Mărire  şi  acum»  bogorodicina  lui  şi  otpustul. 

Duminecă  în  29  Ianuarie  Adormirea  marelui  mucenic  Ignatie,  Dumineca 
lăsatului  de  carne,  glas  2,  voscr.  2,  evanghelia  la  liturgie  dela  Matei :  *Zis-a  Domnul; 


ity 


când  va  veni  fini  omului.*  La  utrenie:  începutul  ca  în  toate  celelalte  dumineci.  La 
«Dumnezeu  este  Domnul»  (de  4  ori  pe  melodia  troparului  glasului  2)  cântăm  troparul 
învierii  al  glasului  2  de  2  ori  «Mărire  şi  acum»  bogorodicina  lui.  După  scdelnele  oc- 
toihuiui  şi  în  aceasta  duminecă  se  cântă  Polileul  şi  psalmul  de  tânguire  «La  rîu!  Babi- 
lonuiui»  înainte  de  troparele  învierii  «soborul  îngeresc.»  După  acestea  tropare  urmează 
ectenie,  ipacoiul  şi  antifoanele  glasului  2  cu  prohinienul  lor,  «Toată  suflarea»,  evanghelia 
utreniei  a  2-a  «Învierea  lui  Christos»,  psalm  50  -  stihirile  pocăinţii  —  ectenia  «mântueşte 
Dumnezeule  poporul  Tău»  şi  catavasiile  Modului.  După  peasna  a  3-a  «întăreşte  Doamne 
pe  piatra  poruncilor  Tale  inima  mea»  şi  după  ectenie  cântăm  sedealna  triodului  cu  «Mărire  — 
In  valea  plângerii,  în  locul  ce  ai  rânduit»,  «şi  acum  —  Nădejdea  lumii  cea  bună»  (toate 
pe  tropar  6),  iar  după  peasna  6  şi  după  ectenie  cântăm  condacul  şi  cetim  icosul  triodului. 

La  sfetilne  cântăm  întâi  cea  a  învierii,  apoi  «Mărire  —  lată  vine  ziua  Domnului», 
«şi  acum  —  In  ceasul  întrebăciunii  şi  al  venirii  cei  înfricoşate,»  sfetilnele  triodului. 
Hvalitele  cu  stihirile  pe  8,  4  ale  glasului,  2  din  octoih  şi  4  ale  triodului.  «Mărire  Să 
ne  curăţim  mai  nainte  pe  noi  fraţilor»,  «şi  acum  Preabiuecuvântată  eşti»  şi  doxologia 
cea  mare,  ambele  pe  antiîonul  glasului  2. 

Duminecă  în  29  Ianuarie  la  vecernie.  începutul  ca  de  obiceiu  cu  binecuvântare, 
cetirea  psalmului  de  seara,  ectenia  cea  mare  şi  caftisma  «Fericit  bărbatul».  La  «Doamne 
strigat-am»  cântăm  8  stihiri  ale  Sfinţilor  din  mineiti  pe  glas  4  cu  «Mărire  —  Trimbiţelc 
Duhului  celei  de  taină»,  «şi  acum  —  Cine  nu  te  va  ferici  pre  Tine»  tot  din  mitteiu. 
Se  face  apoi  vohod,  după  care  urmează  imnul  de  scara  «Lumină  lină»  prohimentil 
«iată  acum  binecuvântaţi  pe  Domnul»  cu  stihul  lui  şi  paremiile  mineiului.  Ectenia  «să 
zicem  toţi,  »Invredniceşte-ne  Doamne»,  ectenia  «să  p  inim  rugăciunea  noastră  cea  de 
seara  Domnului»  şi  stihoavna.  Aici  cântăm  pe  melodia  antifonuiui  glasului  8  de  2  ori 
ori  stihira  numită  satnoglasnica  zilei  «Lăcomind  ne-am  supus  goliciunii  cei  dintâiu», 
(a  2-oară  cu  stihul  «cătrâ  Tine  am  ridicat  ochii  mei»)  şi  tot  pe  această  melodie  stihira 
(mucenictna)  «Mucenici  ai  Domnului»,  ambele  din  triod.  «Mărire  —  Să  trimbiţăm  cu 
trimbiţa  de  cântări,  să  săltăm  în  cele  de  prăznuire»,  «şi  acum  —  Să  trimbiţăm  cu  trim- 
biţă  de  cântări»  ambele  pe  tropar  5  din  mineiu.  «Acum  slobozeşte»  şi  celelalte,  iar 
după  «Tatăl  nostru»  cele  2  tropare  a  Sfinţilor,  (al  2-lea  cu  «Mărire»)  «şi  acum»  bogo¬ 
rodicina  «Celei  ce  s’a  hrănit  în  biserică,  în  Sfânta  Sfintelor»  (cântă  la  bogcrodicine 
Duminecă  seara  şi  Luni  dimineaţa  la  glas  4  în  mineiu)  şi  otpustul  cel  obicinuit. 

Luni  in  30  Ianuarie.  Cei  dintru  Sfinţi  părinţii  noştri  şi  mai  marii  Ierarhi, 
Vasiie  cel  Mare,  Grigorie  de  Dumnezeu  Cuvântătorul  şi  loan  gură  de  Aur.  La 
utrenie:  începutul  ca  întotdeuna,  cu  binecuvântare,  cetirea  psalmilor  de  dimineaţa  şi 
ectenia  cea  mare  de  începere.  La  «Dumnezeu  este  Domnul»  care  să  cântă  pe  melodia 
troparului  glasului  1  de  4  ori,  punem  troparele  în  ordinea  care  s’au  cântat  seara  la 
vecernie.  După  ectenie,  cântăm  sedelnele  triodului  «Deschisu-s’au  porţile  dumnezeeştei 
pocăinţe  (odată  fără,  odată  cu  «Mărire»),  «şi  acum  —  Prea  sfântă  Fecioară  întinzându-ţi 
dumnezeeştile  Tale  mâni».  După  ectenia  mică  apoi  cântăm  fără  întrerupere  ambele 
serii  de  sedeîne  a  Sfinţilor  din  mineiu.  Imediat  după  aceste  sedelne  se  cântă  Polileul 
cu  pripelele  acestei  sărbători.  Urmează  apoi  sedealna  Polileului  cu  «mărire  şi  acum» 
antifoanele  glasului  4  dela  sărbători  cu  prohimenul  «Preoţii  Tăi  Doamne  se  vor  îmbrăca 
intru  dreptate»  şi  stihul  lui.  După  «Toată  suflarea»  urmează  evanghelia  utreniei  a  Sfinţilor 
dela  loan:  «Zis-a  Domnul:  Eu  sum  uşa»  şi  psalm  50.  «Mărire  —  Pent.u  rugăciunile 
Arhiereilor  Tăi»,  «şi  acum  —  Pentru  rugăciunile  Născătoarei»  şi  stihul  «Milueşte-mă 
Dumnezeule»  cu  stihira  «Vârsntu-s’a  darul  din  buzele  voastre»  pe  glas  6  din  mineiu. 
Catavasiile  Bunei  Vestiri  «Deschide-voi  gura  mea».  După  peasna  a  3-a  sedealna  Sfinţilor 
din  mineiu  cu  «Mărire  şi  acum»,  după  peasna  a  6-a  condacul  şi  icosul  mineiului.  Pesnei 
8  îi  premerge  stihul  «Să  lăudăm  bine  să  cuvântăm»,  iar  pesnei  9  imnul  «Măreşte  suflete 
al  meu  —  Ceeace  eşti  mai  cinstită».  Sfetilna  Slinţilor,  cu  «Mărire  şi  acum».  Hvalitele 
mineiului  cu  «Mărire  —  Astăzi  sufletele  pământenilor  se  înalţă»,  «şi  acum  —  Astăzi 
Christos  în  biserică  să  aduce»  şi  doxologia  cea  mare,  aceste  2  din  urmă  pe  melodia 
antifonuiui  glasului  2.  _  Cantor, 


